
Nye ting... 


Det er med glæde, at redaktionen har konstate¬ 
ret den meget velvillige og positive reaktion, som 
opfordringen i UFO-NYT nr. 4 har givet anled¬ 
ning til. SUFOI’s korrespondanceprogram har alle¬ 
rede på nuværende tidspunkt fået en pæn tilslut¬ 
ning fra Danmark og ikke mindst fra Norge. 

Vi har prøvet efter bedste evne at sætte folk 
med sammenfaldende interesser i forbindelse med 
hinanden, men vi kan jo have fejlet i enkelte til¬ 
fælde. Skulle derfor enkelte af deltagerne i korre¬ 
spondanceprogrammet ikke have opnået de ønskede 
kontakter, bedes de sætte sig i forbindelse med 
Gunnar Weichardt, som har overtaget arbejdet med 
dette nye program. (Adresse, se andetsteds i bladet). 

Det er nu et par måneder siden, at vi udsendte 
UFO-ORIENTERING, og dette hefte synes at have 
været en succes, hvis vi skal dømme efter de mange 
positive tilkendegivelser, som vi takker for. 

I forbindelse med flere af disse tilkendegivelser 
har vi modtaget opfordringer til gratis udsendelse 
af brochuren. Vi forstår udmærket et sådant ønske, 
men vi må beklageligvis indrømme, at dette tillader 


økonomien ikke. Vi har netop sat prisen på UFO¬ 
ORIENTERING så lavt (2 kr.), at alle skulle have 
mulighed for at købe et antal til uddeling og der¬ 
med være behjælpelige med at udbrede kendskabet 
til Ufo-sagen. Vi har på nuværende tidspunkt af¬ 
sat ca. 2000 hefter, men der er endnu ca. 1500 hef¬ 
ter tilbage, som vi beder alle være med til at sprede 
til gavn for ufo-arbejdet. 

Redaktionen har tænkt sig at følge successen 
med UFO-ORIENTERING op med udsendelse af 
yderligere et antal hefter i samme format og ud¬ 
styr. Hefte nr. 2, der bliver et billedhefte på 40 
sider, påtænkes udsendt i løbet af efteråret, og pri¬ 
sen skulle kunne holdes på 2-3 kr., selvom klichéer 
til de mange billeder er ret bekostelige. 

For fremover at have mulighed for i nogen grad 
at kunne dække behovet for ufo-litteratur, beder vi 
om fra læserne at måtte modtage kortfattede til¬ 
kendegivelser om emner, der kan tænkes at have 
almen interesse i ufo-kredse, eller som kan virke til 
fremme af kendskabet til fænomenet »De flyvende 
tallerkener«. Red. 


Stof til eftertanke... 


3om man kunne forvente, har interessen omkring 
Universal Link beretningen og de perspektiver, den 
indebærer, været enorm, og det vil derfor være på 
sin plads at fremkomme med nogle betragtninger 
samt yderligere oplysninger. 

Læsernes reaktioner falder i tre kategorier. Prak¬ 
tisk talt alle tager sagen yderst alvorligt, — nogle 
fordi de godtager den for det, den kunne se ud til 
at være, og som for dem er sandhed, andre med 
forsigtigt afventende interesse, idet de minder om, 
at der »i de sidste tider skal fremstå falske profe¬ 
ter, som også skal gøre tegn og undere«. 

Endelig mener nogle enkelte at kunne affærdige 
det hele som tvivlsomme, psykiske, fænomener, — 
en forklaring, der dog ved en smule eftertanke ude¬ 
lukker sig selv allerede på grundlag af de få kends¬ 
gerninger, der har været bragt her i bladet, og som 
meget hurtigt vil vise sig aldeles uholdbar, hvis man 


gør sig den ulejlighed at studere det foreliggende 
rapportmateriale! 

Mennesker med interesse for — og forstand på 
psykiske fænomener er naturligvis gennem de for¬ 
løbne år strømmet til Mr. Grave i stort tal, for at 
undersøge, men samtlige eksperter i slige sager, både 
de videnskabeligt uddannede og de, der udeluk¬ 
kende bygger på årelang praktisk erfaring, har 
meldt pas over for Universal Link fænomenerne og 
en efter en erklæret, at der her er tale om noget 
ganske usædvanligt, der ikke hører ind under no¬ 
gen hidtil kendt kategori af fænomener. — Senest 
har en af vore læsere fra kolleger ved universitetet 
i Cambridge fået bekræftet de hændelser, der blev 
beskrevet i artiklen i UFO-NYT nr. 3. Samtidig 
oplyses det, at en nærmere analyse vil blive fore¬ 
taget på Cambridge i de kommende måneder. 

Hvad man så ellers vil se i fænomenet, må være 

op til den enkelte, men hvadenten man opfatter det 
som positivt eller negativt af natur, så er der al¬ 
mindelig enighed om, at der er al mulig grund til 
at holde et vågent øje med foretagendet fremover. 
Dette synspunkt kan redaktionen fuldt ud tilslutte 
sig, og vi agter da også at holde læserne underret¬ 
tet, når afgørende nyt måtte foreligge, ikke mindst 
da sagen meget vel kan risikere at hænge nøje sam¬ 
men med, hvad vi iøvrigt beskæftiger os med i dette 
blad, — eventuelt i kraft af en eller anden variant 
af den i forrige nummer groft skitserede helheds¬ 
løsning. 

Vi rører her ved et af UFO-sagens store spørgs¬ 
mål gennem alle årene: Peger den moderne UFO- 
aktivitet siden 1947 frem mod en eller anden form 
for klimax, eller vil vor stadig mere brogede ver¬ 
den — takket være en veligtsindet femte-kolonne- 
virksomhed over og bag kulisserne — blot lige så 
stille blive styret ad udviklingsbaner, der undgår 
større voldsomheder, og som på længere sigt vil 
føre til en bedre verden. Begge opfattelser har deres 
svorne tilhængere, mens andre foretrækker en fri, 
åben — og saglig — vurdering af de foreliggende 
muligheder. IGAP — i den form hvori denne or¬ 
ganisation kendes her i Skandinavien — gør sig 
som bekendt til talsmand for teorien om den rolige 
udvikling. Hvilken opfattelse, der er rigtig, samt 
hvilken form for klimax, der i givet fald måtte 
indtræffe, kan kun tiden vise. 

Der findes ingen organisation omkring Universal 
Link; for at blive i den Besøgendes egen termino¬ 
logi, så er det en operation. Rent praktisk 
fungerer det således, at en lille kreds af mennesker 
omkring Mr. Grave fungerer som et center, der 
bl.a. — til dels efter direkte instrukser — formid¬ 
ler udsendelsen af tryksager, når nyheder forelig¬ 
ger. Disse nyheder omfatter ikke blot eventuelle 
meddelelser fra den Besøgende, men hidrører fra 
mangfoldige kilder. — 

Det er på dette sted nødvendigt at minde om 
visse af SANDHED’s meddelelser, som tidligere 
citeret i dette blad: 

»Mange — og mere tungtvejende manifestationer 
vil følge — — —«. 

»Bryd dig ikke om dem, som betvivler dig (Mr. 
Grave) og lader deres skepsis komme til or de. De 
vil få vished om dine oplevelser gennem andre, 
større åbenbaringer, og så vil de opsøge dig for 
forsoning«. 

»Jeg er i dette øjeblik yderst aktiv på alle ni¬ 
veauer, og mangt og meget vil blive åbenbaret gen¬ 
nem andre, både inden for — og uden for min 


forbindelseskade. Alle emner er i større eller min¬ 
dre grad med i min forbindelseskade. — — —«. 

»Min hele energi frigøres — der vil komme 
tegn -*. 

Stillet over for påstande som disse må det være 
berettiget at stille store forventninger om noget, 
helt ud over det sædvanlige, hvis man skal tage 
påstandene alvorligt. — Og hvad har den forløbne 
tid så bragt? 

Det er allerede flere år siden, at den Katolske 
Kirke rapporterede om en helt fantastisk — og sta¬ 
dig voksende bølge af »mirakler ude omkring på 
missionsmarkerne«, som det hed i Vatikanets sprog. 
Senere er nærmere oplysninger fremkommet, også 
via helt andre kanaler, — og man må indrømme, 
at kendsgerningerne er mildest talt for¬ 
bløffende, uanset hvilken betegnelse, man vælger 
at hæfte ved dem. 

Det er ikke bare enkelttilfælde, der er tale om. 
Veritable »mirakelfabrikker« skyder op som padde¬ 
hatte overalt på Jorden — i form af helbredelses¬ 
centre af vidt forskellig — og helt forbløffende 
art. F.eks., hvem har ikke hørt om »Dr. Tony« i 
Manila, Philippinerne? — kunne man fristes til at 
spørge. Det er der nu nok en del her i Skandina¬ 
vien, der ikke har, og vi bringer derfor ved lej¬ 
lighed — selv om den falder noget uden for, 
hvad vi ellers beskæftiger os med — en rapport om 
dette fænomen, blot som en enkelt smagsprøve på 
hvad der i disse år vælter ind af helt fantastiske 
kendsgerninger fra alle dele af kloden. 

Mange af disse centre for forskellige ejendomme¬ 
lige fænomener og aktiviteter kommer i kontakt 
med Universal Link centeret i England, og gang på 
gang vedkender den Besøgende sig disse forskellige 
aktiviteter, idet han erklærer, at også dette er ledet 
eller inspireret af ham eller én af hans. - ! 

Et af de seneste Universal Link skrifter omhand¬ 
ler således et amerikansk missionærpar, Don og 
Marg von der Groeben, der jævnligt har besøg af 
en skikkelse af lignende »kvalitet« som den Besø¬ 
gende i England, og under hvis ledelse de finder 
frem til narkomaner i dusinvis, — rene menneske¬ 
lige vrag, mange af dem med både hospitals- og 
fængselsophold bag sig, hvad der dog alt sammen 
har været ganske virkningsløst. De bliver nu øje¬ 
blikkeligt og totalt helbredt ved én enkelt hånds¬ 
pålæggelse, — hvorpå de går ud og gør lige så ved 
andre! 

For fantastisk til at være sandt? — Ikke desto 
mindre breder denne aktivitet stadig større ringe 
ud over Staterne. Spørg bare Narkotika-Rådet 
(Narcotics Board) i Erie, Pa., der til stadighed — 

og foreløbig med fuld tilfredshed — holder denne 
aktivitet under observation. 

Det helhedsbillede, der tegner sig, har faktisk 
karakter af en »operation« eller »aktion«, hvor 
Universal Link centeret de facto fungerer som for¬ 
bindelsesled, dels mellem de enkelte »aktionspunk¬ 
ter« indbyrdes og dels — »opadtil«. 

Mr. Grave har selv fået helbredende evner — 
eller måske snarere mandat til at formidle helbre¬ 
delse, men derudover fungerer centeret i England 
først og fremmest som kontakt- og informations¬ 
formidler, hvad der i aller højeste grad græger dets 
publikationer til forskel fra — så mange andre, 
mere sekterisk prægede centre’s. Det er ikke bare 
ord, ord og atter ord, isprængt ukontrollable på¬ 
stande, som så megen psykisk litteratur, men der¬ 
imod i vid udstrækning rapporter om bekræftede 
og/eller kontrollerbare hændelser og kendsger¬ 
ninger — fremlagt til læsernes forgodtbefin¬ 
dende. Hele hændelsesforløbet omkring denne sag 
— også her i landet — vrimler iøvrigt med de ejen¬ 
dommeligste sammentræf og tilfældigheder, der 
alene i kraft af deres antal virker meget påfal¬ 
dende og godt kunne lede tanken hen på en eller 
anden form for styring. Nærmere enkeltheder her¬ 
om kan dog ikke offentliggøres på nuværende tids¬ 
punkt — da »styrmanden« synes at spille på de 
mest forskelligartede instrumenter, og ofte uden at 
de pågældende selv har den mindste anelse der¬ 
om! — — — 

Hvad alt dette er, og hvad det i den sidste ende 
vil føre til, ved vi ikke, men redaktionen har al 
mulig grund til at følge sagen med største opmærk¬ 
somhed og er da også i regelmæssig kontakt med 
centeret. Betragter man helhedsbilledet, som det teg¬ 
ner sig verden over, kunne det — med hensyn til 
arten af denne »operation« — se ud, som om 
en eller anden hidtil meta- eller parafysisk realitet 
i stadig større omfang bryder igennem på utallige 
fronter og trænger ind i vor hverdag. Hvis det går 
som stillet i udsigt, at et totalt gennembrud vil 
finde sted inden for de næste 15 måneder, kan det 
meget vel være en sag, der i betydning står fuldt 
på højde med tallerkensagen, hvorfor vi har fundet 
det rigtigst nu, da der allerede har vist sig at være 
særdeles håndfaste realiteter i den, at delagtiggøre 
læserne i de oplysninger, vi ligger inde med, — i 
samme ånd, som det sker fra hovedcenteret: Sådan 
og sådan, — undersøg det selv, eller lad være. 

Tilbage er så spørgsmålet: Er der nogen forbin¬ 
delse mellem denne sag og de flyvende tallerkener? 


Er det er tilfældigt sammentræf i tid af to vidt 
forskellige ting, — eller er det to sider af en og 
samme sag? Vi præsenterede i sidste nummer et for¬ 
søg på at skitsere en helhedsløsning. Måske er for¬ 
bindelsen en helt anden, måske er der slet ingen, 
men nægtes kan det vel ikke, at mangt og meget i 
de to sager tyder på et fuldkommen parallelt for¬ 
løb, eventuelt hen imod et fælles klimax. 

Praktisk talt alle seriøse UFO-instanser verden 
over synes at regne med for givet, at tallerkenakti¬ 
viteten vil munde ud i et eller andet, ligesom der 
lader til at herske en almindelig fornemmelse af, at 
det er ved at nærme sig. 

Denne opfattelse bygger ikke alene på udviklin¬ 
gen i det hidtidige hændelsesforløb, men støttes 
også af praktisk talt den samlede kontaktlitteratur. 

Adamski danner ingen undtagelse, — som det 
også blev påpeget i artiklen om »helhedsløsningen« 
i sidste nummer. Det synes dog som om denne side 
af hans beretninger i vid udstrækning er blevet over¬ 
set, måske fordi han selv — eventuelt som led i en 
vis form for »pædagogik» med henblik på snarere 
at blive hørt — ikke udbredte sig så meget m.h.t., 
hvor det hele ville føre hen. Spredte bemærkninger 
rundt om i hans skrifter, især i de mere »avance¬ 
rede«, giver dog et fingerpeg, der blev yderligere 
bekræftet, når man i snævrere kredse gik ham nær¬ 
mere på klingen om dette spørgsmål. En af hans 
mest afgørende udtalelser desangående blev citeret 
i forrige nummer. Den blev gentaget fuldkommen 
enslydende ved flere lejligheder; — og flere andre 
eksempler kunne gives. 

En enkelt læser har på baggrund af artiklen om 
»helhedsløsningen« konkluderet, at så måtte vel 
Adamski kunne være en af »de sidste tiders falske 
profeter«. Tanken som sådan er ikke ny; det er jo 
langt fra første gang, hans beretninger antydes, at 
være falske. Og »forført« en del mennesker har 
han vel også. — — — 

Når man har truffet Adamski personligt, er det 
dog meget vanskeligt at betvivle hans hensigter. 
Derimod er det muligt, at visse pædagogiske be¬ 
stræbelser netop — stik imod hensigten — har for¬ 
årsaget, at en del mennesker har misforstået ham 
totalt. — Vi ved det ikke. 

Hvadenten der er forbindelse eller ej mellem 
Universal Link fænomenet og de flyvende tallerke¬ 
ner, så har SANDHED i hvert fald en mening om 
dem. Som svar på et nærliggende spørgsmål, der da 
også er fremsat af adskillige læsere, gengiver vi her 
tillæg nr. 5 og 6 til den oprindelige dokumentar- 
beretning: 

Om flyvende tallerkener 

Som resultat af en korrespondance, jeg førte i december 1961 med (nu afdøde — O.a.) 
Mr. Waveney Girvan, redaktøren af »Flying Saucer Review«, overrakte jeg Richard Grave 
følgende spørgsmål at stille Mesteren, når lejlighed bød sig: — 

»Er der på nuværende tidspunkt nogen speciel forbindelse mellem Flyvende Tallerkener 
og det nye, direkte Universelle Forbindelsesled?« 

Den 28. december bragte Richard Grave mig følgende budskab, der var blevet dikteret 
til ham på den sædvanlige måde: — 

»Waveney Girvan er et betydningsfuldt redskab for det Universelle Fremskridt. Han er 
blevet udvalgt til at engagere sig i den forskning, han går så højt op i. 

Fredag den 7. februar 1958, kl. 02.57 GMT, på et punkt øst for Moskva, kommunikerede 
en russisk videnskabsmand ved hjalp af armbevægelser med piloten i et recognosceringsfar¬ 
tøj (Scout craft) fra Mars, mens fartøjet svævede kun 18 fod over jorden. 

Lørdag den 11. april 1959, kl. 19.13 GMT, etablerede et hold russiske videnskabsmand 
den første og eneste interplanetariske radiokontakt med planeten Mars. Marsboerne gennem- 
trængte solregionen ved hjælp af lydbølger, båret af meteoriter, der er karakteristiske for 
Ruslands solregion. Den sovjetiske inter pi anet ar i ske kommission har nu haft held med at op¬ 
fange disse lydbølger og tyde dem intelligent. 

Kun to vellykkede landinger af recognoscerings fartøjer fra Mars har fundet sted. Den ene 
var ved Sevastopol, torsdag den 18. juni 1959, kl. 11.02 GMT, og den anden var ved den 
nordlige sektor af Moskva, søndag den 4. oktober 1959, kl. 16.52 GMT. Sidstnævnte fartøj 
samt dets besætning på fire marsboere blev fotograferet af en russisk kvinde, der er tilknyt¬ 
tet den inter planetariske forskningsafdeling under det russiske Departement for Teknologi, 
inter planetarisk sektion. 

Selv om russerne er i stand til at registrere al aktivitet af recognoscerings fartøjer fra pla¬ 
neten Mars, har ingen af deres slags på noget tidspunkt haft held til at borde disse far¬ 
tøjer, men dette vil ske i februar 1962«. 

Den 3. januar bragte Richard Grave mig et nyt budskab — igen dikteret på sædvanlig 
måde: — 

»Kl. 02.00 GMT, den 2. februar 1962 begynder den sidste fase inden DAGEN. Denne 
kendsgerning må gerne bekendtgøres vidt og bredt. 

Den planetkonstellation, der da vil herske, vil ikke på nogen måde have forbindelse med 
russernes indtrængen i et recognoscerings fartøj fra Mars. 

Fartøjet vil gå ned på et punkt, 1 l /s km vest for Kallinin kl. 15.45 den 6 februar. Det 
vil starte igen kl. 16.11 samme dag. Under landingsperioden vil en major i den russiske hær 
sammen med to civile politimænd borde fartøjet. De vil forsøge at frigøre fartøjets ydre 
cylinder for at nå de fire besætningsmedlemmer, men de vil ikke finde nogen udløsnings¬ 
mekanisme på fartøjets yderside. Russerne vil imidlertid godt nok være i stand til at se den 
indre cylinder samt besætningen og kabinens indhold iøvrigt. 

Russerne vil ikke nå at få et kamera til stedet i tide, inden fartøjet starter, og de vil der¬ 
for gå glip af denne lejlighed til at fotografere landingen. Selv om russerne indtil nu har 
været i stand til at registrere al aktivitet af fartøjer fra Mars, vil det dog ikke lykkes dem 
at registrere netop dette fartøj, udelukkende på grund af meteor-forstyrrelser, der vil opstå 
på grund af øget intensitet under den givne planetkonstellation. Denne tingenes tilstand vil 
vare indtil august 1962. 

Marsboerne vil være i stand til at registrere landingen ved hjælp af deres yderst avance¬ 
rede elektroniske data-anlæg, hvis rækkevidde strækker sig helt ud til Venus«. 

Jeg (Richard Grave) spurgte: »Mester, hvad slags mennesker er disse marsboere?« 

»De er af lignende fysisk form som jordmennesker, endskønt meget højere end de fleste; 
og endvidere er de nogle af de højest intellektuelt udviklede blandt kendte skabninger. 

De besidder et særligt mentalt talent for at optage kontakt med mennesker på forden og 
således skabe mulighed for psykisk udveksling. De har udviklet en naturlig, nuclear evne til 
at frembringe astral projektion, hvilket meget ofte forveksles med spiritistiske fænomener. 

Både Waveney Girvan og John Lade er under indflydelse af marsboere af højt intellekt, 
og fra denne kilde hidrører deres naturlige, objektive interesse«. 


Der er meget, man kan undre sig over i dette 
svar; vi skal kort påpege nogle enkelte punkter: 

På et spørgsmål om flyvende tallerkener (i al¬ 
mindelighed) svares med detaljeret omtale af nogle 
enkelte, konkrete tilfælde, — og ikke et ord om 
al den øvrige tallerkenaktivitet gennem de sidste 
19 år. 

Disse konkrete tilfælde er os ikke tidligere be¬ 
kendte, men kan muligvsi være identiske med nogle 
landinger i Rusland, som der på et vist tidspunkt 
verserede visse rygter om i forskellige UFO-blade, 
hvor det angaves, at oplysningerne var sluppet ud 
via nogle flygtninge. Tidspunkterne kan godt passe. 

De nævnte tilfælde af besøg fra Mars angives at 
være de hidtil eneste. — Hvad så med Allingham’s 
beretning fra 1954? — Allingham’s marsmand var 
også temmelig høj. 

Mars-rumskibe omtales, — ikke andre. Marsbo- 


erne angives at være »af lignende fysisk form som 
jordmennesker«. Til sammenligning kan mindes om 
at marsboerne ifølge Adamski adskiller sig fra de 
øvrige rummennesker i flere forbindelser: Kun ca. 
50 år forud for os, mens de andre er årtusinder 
forud. Under »mødet på Saturn« måtte Adamski 
og mars-repræsentanten ene af alle have »et appa¬ 
rat på hovedet for at kunne huske alt, hvad der 
blev sagt«. O.s.v. 

Under Adamski-Honey affæren fremsatte d’her- 
rer gensidige beskyldninger om at være under men¬ 
tal påvirkning af (negative) marsfolk. 

Der hentydes til planetkonstellationen den 2. fe¬ 
bruar 1962. Det var ellers natten mellem 4. og 5. 
februar det år, der var så megen tale om. 

Yderligere vurdering og eventuelle konklusioner 
overlades til læserne. — — — 

Red. 



Ligegyldigt, hvem det er, så er hans koretej 
ikke støjdæmpet! 


BLÅ SCHIZOFRENI. 

Lydløse, vidnefyldte skrig — 

store, tomme pupiller, 

der beder om latter 

gennem et svagt smil, 

tavse kvinder og mænd, 

forvredne, grå læber, 

farveløst, tjavset hår, 

hændernes krampagtige knytten 

om milde, små roser, 

der dufter som balsam 

i et stedsegrønt virvar 

af urolige følelser, 

den evige flamme af paradokser 

skyller gennem rummet. 

Tine Munk. 

TAVSHEDSMUREN 


Til forsvar for Wilbert Smith 


Der er een ting ved sagen om de flyvende taller¬ 
kener, der mere end nogen anden side af UFO- 
studiet har været årsag til uoverensstemmelser in¬ 
den for de mange og forskelligartede studiegrupper 
og organisationer, der er spredt rundt om i verden, 
— nemlig spørgsmålet om, hvorvidt de fremmede 
besøgende er menneskelige væsener eller ikke. Hos 
de efterhånden mange, der mener, at dette virkelig 
er tilfældet, er denne opfattelse i reglen kombineret 
med en tro på, at disse mennesker fra rummet har 
bragt en ny filosofi med sig ind i det jordiske men¬ 
neskes tankeverden: 

En kosmisk filosofi. 

Den mand, som har gjort mere end nogen anden 
på denne planet for at overbringe os denne filosofi 
om en Universel Menneskehed, er George Adamski. 
Ved sit mod — på trods af foragt og spot — og 
ved sin alvorlige og stadige insisteren på, at de 
begivenheder, som han omtaler og hævder er sande, 
også er virkelige og objektive, — har han overbe¬ 
vist tusinder af mennesker i alle samfundsklasser og 
af alle farver og trosretninger om, at en stor kos¬ 
misk plan er ved at folde sig ud, og at begivenhe¬ 
der, der fandt sted for mange, mange år siden, nu 
cr ved at bære frugt. 

Kun få af de i øvrigt mere velkendte personer, 
der har beskæftiget sig med UFO-sagen, tror på 
Adamski’s påstande. F.eks. hævder de fleste af vi¬ 
denskabsmandene blandt dem, at menneskeligt liv 
ikke er muligt andre steder i vort eget solsystem, 
og at de fremmede i de flyvende tallerkener derfor 
ikke kan være menneskelige væsener; — eller, hvis 
de er det alligevel, så må de stamme fra planeter i 
andre solsystemer, der ligger så langt borte fra Jor¬ 
den, at det gør rumskibs-rejsen hertil til en een- 
gangs-foreteelse for besætningen. 


Der er imidlertid eet navn inden for de viden¬ 
skabelige ufologers rækker, som jeg mener, sikkert 
vil overleve de andre; — og dette fordi denne vi¬ 
denskabsmand, samtidig med at han elskede menne¬ 
skeheden, var en fordomsfri og upartisk mand. Også 
han endte med at tro på eksistensen af en universel 
menneskehed. Hans undersøgelser, der strakte sig 
over mange år, førte ham fra en tilstået skepsis frem 
til en fuldstændig godkendelse af en altomfattende 
Kosmisk Filosofi. — Denne Kosmiske Filosofi viser 
sig både i de store linier og i detaljerne at være 
identisk med den af George Adamski fremførte. 

Wilbert B. Smith døde af kræft, da han var 52 år 
gammel. På det tidspunkt, da han døde, var han 
inspektør for »Radio Regulations Engineering«, der 
sorterede under det canadiske transportministerium 
i Ottawa, og han havde ansvaret for den tekniske 
side af alle de sager, der havde at gøre med radio¬ 
kommunikation i hele Canada, standardudstyr, relæ¬ 
stations-linierne, radiomateriel i almindelighed, samt 
studiet af radioforstyrrelser. 

Wilbert Smith’s alt for tidlige død var et hårdt 
slag for ufologer over hele verden. 

Nu betvivles imidlertid hans autoritet. Wilbert 
Smith var bl.a. leder af et canadisk regerings-pro¬ 
gram, der gik under navnet »Projekt Magnet«, og 
som man altid har forstået som værende en officiel 
canadisk undersøgelse af UFO-problemet. Denne 
antagelse anfægtes nu. 

Her følger indholdet af en artikel, der blev of¬ 
fentliggjort i juli/august-nummeret 1964 af »Flying 
Saucer Review«. Artiklen har overskriften: 

»Hvad var sandheden om Projekt Magnet?« 

Mr. Wilfred Daniels har foretaget nogle under¬ 
søgelser vedrørende det canadiske Projekt Magnet, 
der blev ledet af afdøde Wilbert B. Smith. Mange 

UFO-forskere har troet, at dette projekt var en 
sag, der på en eller anden måde stod under den 
canadiske regerings beskyttelse, og bøger og tids¬ 
skrifter, der omhandler flyvende tallerkener, — 
deriblandt også »Flying Saucer Review« — har væ¬ 
ret af samme opfattelse. Oplysningerne herom må, 
så vidt som Mr. Daniels kan efterspore det, stamme 
fra et canadisk leksikon efter Mr. Smith’s død eller 
fra ham selv direkte, mens han levede. Den 29. 
april 1964 modtog Mr. Daniels imidlertid fra den 
Canadiske Regerings Transportministerium følgende 
svar på sin forespørgsel. Brevet er underskrevet på 
Mr. F. G. Nixon’s vegne, idet Mr. Nixon er leder 
af afdelingen for telekommunikation og elektronik. 
Brevet lyder som følger: 

»Deres brev af 2. april 1964, der anmoder om 
en afklaring på, om Transportministeriet under¬ 
søgte uidentificerede flyvende objekter i årene 
fra 1950 til 1954, og om Mr. W. B. Smith var 
leder af en sådan undersøgelse, er blevet over¬ 
givet os til behandling. 

Som svar på Deres forspørgsel skal vi gentage, 
at dette ministerium ikke på noget tidspunkt har 
udført forskningsarbejde m.h.t. uidentificerede 
objekter. Som Mr. Dupuis meddelte i Hansard 
den 4. december 1963, blev et lille undersøgelses¬ 
program gennemført med henblik på geo-magne- 
tisme af dette ministeriums telekommunikations¬ 
afdeling i årene 1950-1954. Denne lille undersø¬ 
gelse blev iværksat for at studere magnetiske fæ¬ 
nomener, særlig de fænomener, der følger af usæd¬ 
vanlige grænseforhold i den grundlæggende elek- 
tro-magnetiske teori. 

Mr. Smith ledede dette lille undersøgelsespro¬ 
gram vedrørende geo-magnetisme. Men samtidig 
havde han en personlig interesse for den nævnte 
sag, og han havde tilladelse til i sin fritid at 
bruge det specielle udstyr, der benyttedes til un¬ 
dersøgelsen, — i den tid, hvor dette udstyr ikke 
skulle bruges af ministeriet. Dette personlige pro¬ 
jekt var ikke til nogen udgift for ministeriet eller 
fik nogen beskyttelse derfra. Det var simpelthen 
en privat undersøgelse, som Mr. Smith foretog. 
Vi håber, at ovnnævnte vil kaste lys over enhver 
misforståelse m.h.t. dette ministeriums arbejde an¬ 
gående uidentificerede flyvende objekter«. 

»Flying Saucer ReviewVs politik har altid været 
at offentliggøre sandheden, sådan som det ser den, 


men det er ofte stærkt mistænksom over for de 
fleste meddelser, der kommer fra regeringer vedrø¬ 
rende emner, der har med UFOer at gøre. Vi spør¬ 
ger vore canadiske læsere, om de kan kaste yder¬ 
ligere lys over dette mysterium. 

— Så vidt uddraget fra »Flying Saucer Review«. 
Sandelig, hvad er sandheden? — Her har vi en 

regerings-embedsmand, muligvis en tidligere kollega 
til Wilbert Smith, der benægter, at Projekt Magnet 
stod under regeringens beskyttelse, hvad der jo net¬ 
op var årsagen til, at projektet fik sin enestående 
placering i UFO-forskningens annaler. Er dette en¬ 
den på en »illusion?« 

Aimé Michel anses for en nøjagtig, realistisk, vi¬ 
denskabelig forsker inden for UFO-sagen. Er dette 
måske kendsgerningerne? — Jeg citerer fra hans 
bog »Sandheden om de flyvende tallerkener«, 3. del, 
kapitel 3, der har overskriften »Nøglen til gåden«: 

»Shirley’s Bay Observatorium (Canada)«. 

»I det sidste kvartal af 1953 gav den canadiske 
regering Transportministeriet og Departementet 
for Militær Forskning den opgave at bygge et 
observatorium, der skulle være specielt udstyret 
til at løse problemet m.h.t. de flyvende tallerke¬ 
ner, der officielt kendes under betegnelsen »UFO«, 

— »Uidentificerede Flyvende Objekter«. 

For de midler, der blev bevilget af disse to 
departementer, blev observatoriet anlagt i Shir¬ 
ley *s Bay, ca. 16 km vest for Ottawa. Det blev 
ledet af Mr. Wilbert Smith, telekommunikations¬ 
ingeniør i Transportministeriet og specialist i elek¬ 
tronik. Nogle af de elektroniske apparater, der 
blev installeret i Shirley’s Bay af Mr. Smith selv, 
er »fuldstændig hemmelige og ukendte« ifølge et 
communiqué, dateret den 2. december 1953. 

Mr. Smith samlede omkring sig en stab af spe¬ 
cialister på forskellige områder inden for viden¬ 
skaben: Dr. James Watt, fysiker fra Departemen¬ 
tet for Militærforskning; Mr. John H. Thompson, 
endnu en telekommunikationsspecialist; Professor 
J. T. Wilson fra Toronto Universitetet; Dr. G. D. 
Garland, ekspert i tyngdekraft fra »Dominion 
Observatory«, — samt andre forskningsassistenter. 

Observatoriet i Shirley’s Bay er kun det ydre 
og synlige symbol. Stående ordrer er blevet givet 
til alle meteorologiske stationer fra den ameri¬ 
kanske grænse til polarområderne, til kaptajnerne 
på skibe til søs og på de store søer, til flyvere og 
til enhver i statens tjeneste om at rapportere en¬ 
hver flyvende tallerken, der bliver set. 

Dette forskningsinstitut kan betragtes som en 
organisationsmodel. 

Den kendsgerning, at sådanne pengemidler er 
blevet stillet til dets rådighed, retfærdiggør den 
antagelse, at beslutninger blev taget på et meget 
højt plan. Det blev faktisk bekendtgjort i decem¬ 
ber 1953, at projektet havde den kraftigst tænke¬ 
lige støtte, nemlig fra de to højeste videnskabelige 
autoriteter i Canada: Dr. O .M. Solandt, præsi¬ 
dent for Militærforskningsdepartementet, og Mr. 
Dean Mackenzie, ex-præsident for det Nationale 
Råd for Videnskabelig Forskning. 

Begge har været interesseret i dette problem 
siden 1948 og mener, at tilsynekomsten af besø¬ 
gende fra en anden verden i den jordiske atmos¬ 
fære i de sidste par år er en mulighed , som ikke 
kan forkastes. Mr. Smith selv mener, at der er 
60 °/o chance for, at dette er sandheden«. 

Enten er den anerkendte franskmand Aimé Mi¬ 
chels kendsgerninger forkerte, eller også er der en 
eller anden, der stikker blår i øjnene på os andre; 
og det ville ikke være første gang, en regeringskilde 
prøvede noget sådant. 

Før vi imidlertid alle tager vore fyldepenne op 
eller læner os rådvilde over vore skrivemaskiner, 
parate til at slås med det canadiske Transportmini¬ 
sterium i Ottawa, så lad os læse, hvad Wilbert 
Smith selv har at sige om Projekt Magnet. 

Denne artikel er taget fra mindeudgaven af »Top¬ 
side«, den bulletin, der blev udsendt af Ottawa 
Flying Saucer Club, — kort efter deres højt elskede 
grundlæggers død: 


PROJEKT MAGNET 
Det Canadiske Flyvend e-Tallerken- 
Und er søgelses program. 

W. B. Smith. 

Projekt Magnet blev autoriseret i december 
1950, efter at W. B. Smith havde anmodet det 
canadiske Transportministerium om tilladelse til 
at bruge ministeriets laboratorium og hjælpemid¬ 
ler til at studere uidentificerede flyvende objekter 
og fysiske principper, som måtte vise sig at være 
involveret. 

Programmet bestod af to dele. Første del gik 
ud på at samle så mange data af høj kvalitet som 
muligt, analysere dem og — hvis muligt — drage 
konklusioner af dem. Anden del bestod af en 
systematisk undersøgelse af alle vore grundbegre¬ 
ber i håbet om, at en modsigelse ville dukke op, 
som måtte kunne vise sig at være nøglen til en ny 
teknologi. 

Uheldigvis blev programmet plaget af velme¬ 
nende, men vildledte journalister, som var på ud¬ 
kig efter sensationelt stof eller stof, der kunne 
bruges til politiske formål, — og det i en sådan 
grad, at både de, der arbejdede på projektet, og 
Transportministeriet selv befandt sig i en forlegen 
situation. Derfor, da Projekt Magnet-rapporten 
var blevet udarbejdet, og der blev søgt om tilla¬ 
delse til udvidelse af undersøgelsens arbejdsom¬ 
råde med støtte fra statens finanser, blev det i 
1954 endeligt besluttet, at dette ikke ville være 
tilrådeligt på grund af den publicity, som hele 
dette projekt havde lidt under. Transportmini¬ 
steriet lod officielt Projekt Magnet falde i okto¬ 
ber 1954, selv om ministeriet viste sin villighed 
til at tillade den fortsatte brug af laboratoriets 
hjælpemidler, forudsat at dette kunne gøres, uden 
at det medførte nogen udgift for det offentlige. 
Projektet fortsatte under disse forhold og gik for 
så vidt under jorden. Den Canadiske Regering 
tager ikke del i projektet og er ikke på nogen 
måde ansvarlig for dets konklusioner. 

De konklusioner, der blev draget af Projekt 
Magnet, og som indeholdes i den officielle rap¬ 
port, blev bygget på en uelastisk statistisk analyse 
af observationsrapporter og var følgende: Der er 
91 °/o sandsynlighed for, at i det mindste nogle 
af observationerne var af virkelige objekter af 
ukendt oprindelse. Der er ca. 60°/o sandsynlighed 

for, at disse objekter var fremmede fartøjer (frem¬ 
mede i betydningen: af ikke-jordisk oprindelse). 

De konklusioner, der blev draget på grundlag 
af studierne vedrørende de fysiske grundbegreber, 
var følgende: Mange af vore fundamentale begre¬ 
ber er i sig selv tvetydige, og en fuldstændig an¬ 
derledes filosofi kan bygges op på alternativerne. 
Mange af disse alternativer fører til meget simp- 
lere beregninger og fremstillinger, der ikke behø¬ 
ver at tage deres tilflugt til et sammensurium af 
rettelser for at blive altomfattende. Endvidere er 
nogle af vore forestillinger forkerte m.h.t. felter 
og deres opførsel. 

Projekt Magnet’s seneste bestræbelser har gået 
ud på at følge alle tråde op. Mange af disse har 
været blindgader, men nogle få var ganske be¬ 
tydningsfulde og rigeligt de store anstrengelser 
værd. For øjeblikket er et bestemt mønster ved 
at tage form, og fundamentet til en ny teknologi 
er ved at blive lagt; — en teknologi, som i bog¬ 
stavelig forstand sikkert vil føre os til stjer¬ 
nerne«. 

Dette var Wilbert Smith’s artikel uforkortet. — 
Hvad kan man sige til den? — Overskriften taler 
for sig selv. En mand som Wilbert Smith ville ikke 
vedføje en så grandios titel, som »Det Canadiske 
Flyvende-Tallerken-Undersøgesesprogram«, hvis det 
ikke var sandhed, at det forholdt sig således. 
Følgende udtalelse er særlig fængslende: 
»Transportministeriet lod officielt Projekt Magnet 
falde-« etc., »selv om ministeriet viste sin vil¬ 

lighed til at tillade den fortsatte brug af laborato¬ 
riets hjælpemidler, forudsat at dette kunne gøres, 
uden at det medførte nogen udgift for det offent¬ 
lige«. »— og gik (projektet) for så vidt under jor¬ 
den«. 

— Hvilket tyder på, at der har været en re-or- 
ganisering fra projektets officielle til dets uofficielle 
stilling, som tillod »den fortsatte brug af laborato¬ 
riets hjælpemidler, forudsat at dette-etc.«. 

Alt dette lyder ikke som et »lille undersøgelses¬ 
program« eller en »mindre undersøgelse«, som an¬ 
tydet af Mr. Dupuis i Hansard. For den sags skyld 
ville det være interessant at vide, hvorfor Dupuis 
og Hansard interesserer sig for sådan en lille sag, 
da denne — ni år efter begivenheden — sikkert 
ville være gemt og glemt. 

Det er også mærkeligt, at den periode, der kaldes 


Projekt Magnet’s »livstid«, netop falder sammen 
med den periode, hvor »et lille undersøgelsespro¬ 
gram inden for geo-magnetismens område blev ud¬ 
ført af Telekommunikationsdepartementet«, nemlig 
1950-1954. 

Dette forsøg på at nedvurdere betydningen af 
Wilbert Smith’s undersøgelse gør én — om ikke 
andet — endnu mere mistænksom over for hans 
bagvaskeres hensigter. 

»Dette lille program« — »denne mindre under¬ 
søgelse« — »men han havde også en personlig in¬ 
teresse i denne sag, og han havde tilladelse til at 
bruge dette specielle udstyr i sin fritid«. — 

Kan man forestille sig Mr. Smith være færdig 
hver eftermiddag kl. 16,30 — og derefter fare af 
sted for at se, om nogle af instrumenterne skulle 
vise tilstedeværelsen af en flyvende tallerken — ? 

»Dette personlige projekt — var blot en privat 
indsats fra Mr. Smith’s side «? 

Det ville også være interssant at vide, hvor i 
brevet fra Transportministeriet Mr. Dupuis’s udsagn 
i Hansard slutter, og Mr. Nixon’s brev fortsætter. 
Man lades tilbage med det indtryk, at alle informa¬ 
tioner vedrørende Wilbert Smith fandtes i Hansard¬ 
rapporten. Hvis de gjorde det, hvorfor så hele 
denne diskussion i Hansard og — sandsynligvis — 
i Parlamentet om en uvigtig undersøgelse så lang 
tid efter. Hvis de derimod ikke fandtes der, så er 
resten af Mr. Nixon’s brev ikke oplysninger fra 
regeringen, men bare fra Mr. Nixon. — Så bliver 
det et spørgsmål om at tro på Mr. Nixon’s ord mod 
Wilbert Smith’s ord! 

Mr. Smith’s beskæftigelse med dette »lille under¬ 
søgelsesprogram« — der varede 4 år, i det mind¬ 
ste! — »inden for geo-magnetismens område —« 
endte i denne fordømmende udtalelse i hans artikel: 
»De konklusioner, der blev draget af Projekt Mag¬ 
net, og som indeholdes i den officielle rapport, blev 
bygget på en uelastisk statistisk analyse —« — 
foretaget i hans fritid! — »— af observationsrap¬ 
porter!« — 

Jeg har bedt min kontaktmand i Ottawa-gruppen 
— en tidligere Air Force officer, som i nogle år 
arbejdede sammen med Wilbert Smith — om at 
undersøge sagen, og jeg håber at kunne bringe flere 
nøjagtige oplysninger senere. 

Til slut vil jeg gerne tilføje en udtalelse, som 

afsluttede en serie artikler, der blev givet mig i 
1959 af Wilbert Smith selv. Denne udtalelse vil 
måske kunne hjælpe til at summere hele situationen. 

»For nogle år siden grundlagde den canadiske 
regering verdens første officielle Flyvende-Taller- 
ken-Observationsstation i Shirley’s Bay, ca. 16 km 
vest for Ottawa. For ledelsen af stationen stod 
Wilbert B. Smith, forfatteren til artiklen på disse 
sider. Han var på det tidspunkt, da han blev ansat, 
også ingeniør og ledede Transportministeriets Radio¬ 
sprednings- og Målingsafdeling, Interkommunika- 
tionsdivisionen. 


Senere blev den canadiske regering forlegen over 
for de spørgsmål, der blev stillet i det canadiske 
Parlament, angående Shirley's Bay stationen — og 
den blev officielt lukket. Men Mr. Smith’s forsk¬ 
ning angående de flyvende tallerkener fortsatte uof¬ 
ficielt. Han har nu nået de konklusioner, at rum¬ 
skibene er virkelige, og at nogle er landet«. 

Man kan med god ret spørge: »Hvad er så sand¬ 
heden om Projekt Magnet?« 

Ronald Caswell. / V. W. R. 

☆ 


RAPPORT- hjørnet 


UFO-observationer over Skandinavien 


I de forløbne to måneder er der indkommet i alt 
27 rapporter, der fordeler sig med 23 fra 1966, 
1 fra 1965 og 3 ældre rapporter. Desuden er der 
indkommet en detektorvarsling fra Nakskov, hvor 
detektoren ringede den 15. marts kl. 1515-1518. 
Vejret var skyet, og der blev ikke observeret noget 
objekt. 

Langt de fleste rapporter har været af god kva¬ 
litet, og det har været vanskeligt at finde de mest 
interessante frem, idet de alle var gode. Foruden 
de rapporter, som er beskrevet nærmere her i bla¬ 
det ,var der observationer fra Vordingborg, Ros¬ 
kilde, Nakskov, Rørvik, Stavanger, Kværndrup, 
Ubberud, Nyborg, Albertslund, Kastrup, Søborg, 
Fredericia, Odense, Viborg, Knudshoved og Kø¬ 
benhavn. 

På nuværende tidspunkt har vi i øvrigt modta¬ 
get en del rapporter vedrørende observationer den 
30. juni, 31. juli samt 15. august. Der er den mu¬ 
lighed, at der i alle tre tilfælde ikke har været tale 
om flyvende tallerkener. Da der imidlertid er mere 
materiale på vej, er sagerne ikke færdigbehandlede. 
Hvis De har set et objekt en af de pågældende 
dage (eller en hvilkensomhelst dag!) så husk at ind¬ 
sende rapport til SUFOI. 

Skemaer kan rekvireres hos Rapportcentralen. 


UFO-fotografier 


Vi har modtaget to film til undersøgelse. Der 
blev taget et billede i forbindelse med en observa¬ 
tion af herr S. Larsen, Fredericia, den 14. juli. Bil¬ 
ledet viser nogle mærkelige lyspletter, der ikke sva¬ 
rer til det observerede. Det tyder nærmest på falsk 
lys på filmen, men apparatet skulle have været i 
orden, så der er ikke umiddelbart nogen forklaring 
på fænomenet. 

Fra Tindbæk har vi fået tilsendt en Kodacolor 
8 mm farvefilm, hvorpå der skulle være 4-5 fod 
film af et UFO observeret natten mellem den 15. 
og 16. august. Selv om objektet var tydeligt, har 
der imidlertid ikke været nok lys til, at objektet 
kan ses på filmen, der er helt sort. 

Begge film er kun foreløbigt undersøgt, idet de 
blev modtaget kort tid før redaktionens slutning. 
Skulle der komme nye aspekter i sagen, vil de blive 
bragt i næste nummer. 

Smithsonian 

Ved redaktionens slutning var der ikke modtaget 
noget nyt fra Smithsonian. 

Der har endnu ikke meldt sig tilstrækkeligt med 
deltagere i Project Moonwatch til, at der kan ydes 
landsdækning. Vi håber, at det kommer snart. 
Husk, at en observations værdi bliver stærkt for¬ 
øget, når den kan blive bekræftet flere steder fra. 
Derfor er det så vigtigt med landsdækning. 

På given foranledning skal vi også gøre opmærk¬ 
som på, at der ikke vil blive ringet til deltagerne 
på et ukristeligt tidspunkt. Flere har udtrykt be¬ 
kymring for at blive vækket klokken tre om nat¬ 
ten, men det vil ikke blive tilfældet. 


Et mystisk lys 

Den følgende observation er fra Falster og fandt 
sted den 15. juni sent om aftenen. Som nævnt i 
tidligere numre af UFO-NYT er der af og til ble¬ 
vet set lys over Østersøen, nærmere betegnet Ru¬ 
gen. Det har drejet sig om en slags militære ballon¬ 
blus, og man har især iagttaget dem omkring den 
1. og den 15. i hver måned. Disse lys blev også 
iagttaget den 15. juni, men tidligere på aftenen end 
den følgende observation foregår. 

Herr H. D. Jørgensen fra Stubbekøbing havde 
om aftenen været på besøg hos sin kæreste, der bor 
nær fyret ved Grønsund Badestrand. Han kørte 
derfra kl. ca. 2330 ad vejen, der går langs stran¬ 
den. Efter et par kilometers kørsel kom han til det 
sted, hvor vejen drejer mod sydvest, væk fra stran¬ 
den. Dér fik han en fornemmelse af at blive iagt¬ 
taget, så sig omkring, men bemærkede intet. Imid¬ 
lertid holdt han stille et stykke tid uden lys på 
cyklen. 

Observatøren så så et rødt lys i retning mod 
Østerskoven. Det kom nærmere med en hastighed, 
som han betegner »som en langtsomtgående cykel«. 
Jørgensen mærkede, at det måtte være det, som 
han havde følt iagttog ham. Objektet var rødt og 
rundt. I midten var der et rundt felt med en lysere 
rød farve. På »klokken 10 og klokken 2« på 
objektet sås to små, hvide lys. Selve objektet tænd¬ 
tes og slukkedes hele tiden, men de to hvide lys 
lyste konstant. Observatøren tog tid på denne pul¬ 
seren, og det viste sig, at objektet var slukket 5 se¬ 
kunder, tændt 2 sekunder og så videre. 


Objektet kom nærmere, og Jørgensen blev uro¬ 
lig, følte en mærkelig kulde samt fik gåsehud over 
hele kroppen. Objektet fløj ud over vandet, stod 
ligesom stille et øjeblik og ændrede derefter kurs 
mod øst og forsvandt med kolossal hastighed. 

Observatøren anslår selv objektets størrelse til 
50 m. Afstanden til objektet har vel været 500 m. 

Samlet observationstid 10 minutter. 

e) 

Aktivitet 
over Midtjylland 

I august har der været en del aktivitet over 
Midtjylland. Selv om vejret mange dage og aftener 
var dårligt, blev der alligevel registreret en del 
objekter, såsnart skydækket spredtes. Vi skal her 
nævne et par af observationerne. 

Den 7. august om aftenen var herr og fru T. T. 
Møller på observation ved Tindbæk nær Randers. 
Man havde som sædvanlig set en del satellitter, da 
fru Møller kl. 2330 pludselig fik øje på et stærkt- 
lysende, dybrødt objekt i øst. Objektet fløj vand¬ 
ret med kurs mod NNV og passerede lavt over 
horisonten, der i dette tilfælde var en bakke mod 
NØ. Det var vanskeligt at se den nøjagtige form 
på objektet, men det havde en forhøjning på over¬ 
siden som en kuppel. Lyset var stærkest fra kuplen. 
Objektet pulserede meget kraftigt i takten streg- 
streg-prik, alt imens farven blev lysere rød for hver 
takt: dybrød, matrød, rødorange — dybrød, mat¬ 
rød, rødorange og så videre. Selv om man ikke 
kunne se egentlige detailler ved objektet, forekom 
det dog observatørerne, at objektet roterede højre 
om, idet farverne ligesom bevægede sig over over¬ 
fladen på objektet. Objektet var ærtstort i udstrakt 
arm. Samlet observationstid blev to minutter. Vej¬ 
ret den pågældende aften var klart og stille. Objek¬ 
tet passerede lige over Månen, hvis spids lige netop 
var synlig over bakken. 

Eet døgn senere, altså den 8. kl. 2220, sker der 
noget igen. Herr Carl Johansen fra Herning for¬ 
tæller: 

»Kl. 2220 kom Ib Larsen og jeg kørende ad 
Ringkøbing-Herning landevejen. Vi befandt os ca. 
10 km fra Herning , da vi pludselig fik øje på en 
lysende genstand foran os på himmelen. Vi satte 
farten ned og stoppede til sidst helt op og slukkede 

derefter vognens lygter. Genstanden lyste svagt 
rødlig, og den øverste del lyste stærkt rødlig. Faco¬ 
nen skiftede fra ellipseformet til mere kuplet. Den 
lignede de fotos af flyvende tallerkener, som findes 
i SUFOls UFO-pjece på forsiden foroven og på 
bagsiden foroven i midten. (Det drejer sig om bil¬ 
ledet fra US Coast Guard samt GA y s moderskib 
med tallerkener /ej). 

Vi iagttog genstanden, som hang ubevægelig i 
fyrre sekunder. Derefter foretog den nogle impo¬ 
nerende drejningsmanøvrer. Tilsyneladende akcel le¬ 
rede den, hvorefter den foretog et elegant sving 
opad og blev hurtigt mindre og mindre og for¬ 
svandt til sidst af syne. Den samlede observations¬ 
tid var 3-4 minutter«. 

Iflg. »Herning Folkeblad« fra den 12. august er 
noget lignende blevet set fra Bording øst for Her¬ 
ning tidligere på aftenen. Det er endnu ikke lykke¬ 
des at få opsporet disse observatører. 

Pladsen levner os ikke mulighed for at beskrive 
al den aktivitet, der foregår, så vi vil slutte af med 
en observation fra den 16. august fra Åbyhøj. 

Det var klart vejr natten mellem den 15. og 16. 
og derfor var herr I. Nørtoft gået udendørs med 
sin astronomiske kikkert for at betragte himmelen. 
Kl. 0130 gik observatøren lidt væk fra kikkerten 
for at se efter satellitter. Der sås ingen satellitter, 
men derimod kom der tre stjerneskud i løbet af en 
10 minutter. Pludselig får Nørtoft øje på fire objek¬ 
ter i tæt formation ca. 40° oppe mod sydøst. Deres 
form var nærmest ovale. De var svagt gullige i 


kanten, medens deres kerne beskrives som »en mel¬ 
lemting mellem lysegrå og mørkegrå, ligesom farven 
af de mørkere felter på Månen«. 

Objekterne fortsatte med kurs NV, indtil de var 
i stik nord og 70° oppe. Så foretog de en pludselig 
og skarp kursændring mod vest. Da de nåede ned 
i 40° højde, forsvandt de pludselig. Det var hur¬ 
tige objekter, idet hele observationen kun varede 
otte sekunder. Objekterne var ærtstore i udstrakt 
arm, og de var helt lydløse. 


Telemeterskive i Vestjylland 

»På min sommerferierejse befandt jeg mig den 
30. juli i toget på jernbanestrækningen mellem 
Skjern og Ringkøbing. Jeg stod ved vinduet og så 
ud over Ringkøbing Fjord, da jeg fik øje på et 
ovalt, sølvskinnende, lille objekt på størrelse med 
en underkop. Det svævede bare 3-5 meter fra jern¬ 
banen og fløj med glidende bevægelser op og ned 
og frem og tilbage. Tilsyneladende bevægede det 
sig over det samme sted. Selv om toget bevægede 
sig hurtigt væk fra objektet, kunne jeg se det tem¬ 
melig længe«. 

Denne observation blev foretaget af herr F. M. 
Pedersen, København, og observationen fandt sted 
kl. 1535. 

ej 


Satelitter contra UF O’er - eller »Hvad 


var det, jeg sd?« 

I de første par år af rumalderen var det stadig 
en begivenhed, når en satellit blev sendt i kredsløb. 
Derfor blev det som regel offentliggjort, når en 
bestemt satellit kunne ses over et bestemt område. 
Men snart begyndte besværlighederne. 

På begge sider af Atlanterhavet øgedes anstren¬ 
gelserne og »rumkiks« blev sjældnere og sjældnere, 
hvorfor antallet af satellitter voksede. Desuden 
kom der fart i opsendelsen af militære satellitter; 
kun en del af disse opsendelser blev annonceret. 
Med andre ord blev det svært for menigmand at 
holde blot nogenlunde rede på, hvad der for rundt 
over hovedet på ham. 


Med tiden er det blevet meget svært — selv for 
eksperterne! Man har måttet bruge store EDB- 
maskiner for i det hele taget at kunne holde rede 
på alle tingesterne. Der er sandelig også noget at 
holde styr på, idet de egentlige satellitter er den 
mindste part. Ved de fleste opsendelser sker der 
det, at et eller to rakettrin går i kredsløb sammen 
med en hel del stumper, som f. eks. beskyttelses¬ 
skjold og lignende. Dette affald vil i de fleste til¬ 
fælde gå i kredsløb i en anden bane end satellit¬ 
ten. 

Både af hensyn til den videnskabelige forskning, 
som af militær nødvendighed, er man tvunget til 

at vide besked med hver enkelt stump og dens 
bane. Der kommer nye dele op hver dag (en raket, 
der eksploderede, gav hundrede!) ligesom der også 
går dele til grunde. Man forstår derfor de proble¬ 
mer, som dukker op ved sporing og identifikation 
af alle disse himmelobjekter, og da man i militære 
kredse stadigvæk anser et raketangreb for en mu¬ 
lighed, er det tvingende nødvendigt, at objekterne 
identificeres. 

Hvordan skal en stakkels ufolog så have en chan¬ 
ce for at vide, hvad der er en satellit, og hvad der 
er et UFO? Ja, det er da også umuligt! Imidlertid 
skal jeg kort ridse nogle retningslinier op til hjælp 
med at skelne det ene fra det andet. 

Ser man et lys gå over himlen, af styrke lig med 
eller mindre end de mest lysstærke planeter, må 
man først og fremmest notere sig, om objektet 
foretager manøvrer, altså kurs-, højde- eller hastig¬ 
hedsændringer. Er det tilfældet, er der grund til at 
tro, at det IKKE har været en satellit, idet satel¬ 
litter ikke kan foretage manøvrer. (En undtagelse 
er de bemandede og ubemandede rumskibe, som 
er blevet sendt op indenfor det sidste år. Imidlertid 
tror jeg, at vi kan se bort fra dem indtil videre). 
Til gengæld må man gøre sig klart, at disse manøv¬ 
rer må være virkelig markante, for at man kan 
udelukke satellitteorien. Det er nemlig helt utro¬ 
ligt, som atmosfæren kan forvrænge synsindtryk¬ 
kene. Selv har jeg tit undret mig over, at f. eks. 
ECHO pludselig har stået stille et lille stykke tid 
for derefter at bevæge sig i ryk, gå sidelæns samt 
slingre i banen, men det har skyldtes atmosfæren. 
Altså, uden TYDELIGE manøvrer intet UFO. 

Hvad med hastigheden? Alle kender jo ECHO, 
som er 20-25 minutter om at gå over himmelen. 
Fordi ECHO er blevet set så ofte over Skandina¬ 
vien, er den desværre blevet til en »standard-satel¬ 
lit«. Når folk siger, at »den fløj hurtigere end en 
satellit«, så mener de som regel, at den fløj hur¬ 
tigere end ECHO. Men i virkeligheden er ECHO 
en langsomtgående satellit, fordi den befinder sig 
så højt over jorden. (Hastigheden er den samme, 
som for andre satelliter, men da den er længere 
væk, virker den langsommere set fra jorden). Hvis 
lyset nu bevæger sig stærkt, stærkere end ECHO? 

Ja, de bemandede rumskibe samt nogle af de 
ubemandede går i højder varierende mellem 350 
og 165 km. De laveste vil fare over himmelbuen 
på bare 1-2 minutter. Ser De noget, der går endnu 
hurtigere, er det sikkert ingen satellit. 

Kursen, da? Ja, der er efterhånden sendt satel¬ 
litter op i alle mulige og umulige retninger, selv 


mod jordrotationen, så derfra kan man altså ikke 
slutte noget sikkert. Generelt kan man sige, at går 
objektet mod jordrotationen (fra den østlige til 
den vestlige horisont) bør man være på vagt, idet 
det stadig vil høre til undtagelserne, at et jordisk 
objekt går modsat rundt. 

Hvis lyset pulserer? Selv meget kraftig pulsering 
kan skyldes atmosfærens forvrængning. Det samme 
gælder for farveskift. 

Hvad så med størrelsen? De mest lyskraftige 
satellitter svarer nogenlunde til de mest lysstærke 
planeter. Under gunstige observationsforhold kan 
de nye, store rumskibe lyse endog en smule stær¬ 
kere. 

Resumé: Der er altså tre ting, hvorved man kan 
skelne et UFO fra en satellit. Nemlig STØRRELSE 
(lysstyrke), om objektet foretager tydelige MAN¬ 
ØVRER, samt om objektets HASTIGHED er me¬ 
get stor. Er én eller flere af disse betingelser op¬ 
fyldt, må De hellere få fat på et spørgeskema i en 
fart. 

Til sidst vil jeg blot tilføje, at såfremt De er i 
tvivl om, hvorvidt et objekt er et UFO eller noget 
andet, så send ALTID et skema ind. Vi vil hel¬ 
lere have ti rapporter for mange end cn for lidt! 

ej- 


Blomst 

Mon blomsten har en sjal, 
som søger og higer — 
ud gennem rummets hvælv 
ad sindets lange stiger? 

Stjernerne blinker og lokker — 
i gult, grønt og rødt. 

Blomsten duver og rokker — 
ensomt, sårbart og blødt. 

Tine Munk. 

☆ 


Et politisk system, som er viet til undergang, 
gør uvilkårligt meget, der fremmer undergan¬ 
gen. 

Jean-Paul Sartre. 

Atomforsøgs-områderne 
og de flyvende tallerkener 

af Kenneth L. Larson 
West Coast Branch Officer Dir. 

En af de interessanteste tallerkenrapporter i læn¬ 
gere tid foregik i Socorro, New Mexico, fredag d. 
24. april 1964. Denne observation fandt sted 30 
miles NV for stedet for verdens første atom-prøve¬ 
sprængning d. 16. juli 1945. Forfatteren er af den 
opfattelse, at netop denne tallerkenobservation 
hænger nært sammen med sprængningen i 1945 og 
med andre observationer i området. Følgende citat 
er fra DESERT NEWS AND TELEGRAM, Salt 
Lake City, Utah, d. 27. april 1964: »Det er et godt 
sted for en flyvende tallerken. Lige på grænsen af 
White Sands raketforsøgsområdet . . . netop 30 mi¬ 
les NV for stedet for verdens første atomspræng¬ 
ning. Socorro-politimanden Lonnie Zamora fortæl¬ 
ler, at han så den, og politi og militær synes til¬ 
bøjelige til at tro ham. Zamora er et »meget på¬ 
lideligt vidne«, sagde kaptajn i hæren Richard T. 
Yolder, leder af White Sands Stallion Range. Vice- 
sheriff James Luckie gav sit syn på sagen: »Det er 
noget ud over det sædvanlige, noget kun meget få 
nogensinde har set«. 

Zamora berettede, at han fik øje på et æg-formet 
objekt i ørkenen ca en mile syd for Socorro. Den 
hvilede på fire støtteben. Han sagde, at maskinen 
steg og fløj langsomt væk indtil den var ude af 
syne . . . Genstanden var omtrent på højde med en 
bil, men større i udstrækning og så ud til at være 
lavet af et skinnende aluminium-agtigt stof. 

Alt, hvad Zamora fandt på stedet, var fire for¬ 
dybninger i jorden og afsvedne buske og græs. Za¬ 
mora fortalte det til sergent Sam Chavez fra New 
Mexico statspoliti. De tog seks andre mænd med 


til stedet og fandt fire fordybninger 14 tommer 
rådets officials bekræftede mærkerne og det brændte 
græs. 2 ) 

Det mest interessante ved dette er, at Zamora 
fortalte, at den aluminium-agtige genstand havde 
et omvendt V-tegn på siden med tre tværstreger 
over 3 ). Ingen nation har dette specielle mærke, og 
U.S. Airforce har et tegn med en stjerne og en 
tværstreg på sine maskiner. Det lyder fornuftigt, 
at en hvilken som helst fremmed nation, i besid¬ 
delse af en sådan type luftfartøj, ikke ville operere 
med dette fartøj nær et meget hemmeligt raketfor¬ 
søgsområde — ej heller ville U.S. Airforce operere 
med noget hemmeligt fartøj på en sådan måde og i 
nærheden af en by. Derfor ser det ud til, at ufo’et 
var af ikke-jordisk oprindelse. Tilmed var der an¬ 
dre tallerkenrapporter i denne periode fra Salt 
Lake City, Las Vegas, Helena, Montana, Green 
River og Wyoming. I Green River rettede James 
Pace en kikkert mod et objekt i luften og så et 
skinnende rundt lys. Det stod på højkant på him¬ 
len og lignede en sølvdollar. Dette fandt sted d. 
30. april 1964. 

Af stor interesse er den kendsgerning, at to for¬ 
skellige U.S. Army patruljer hver for sig så en 
rund, hvid lyskugle stige ned på jorden — og dette 
foregik d. 3. nov. 1957 ved det samme atomspræng¬ 
ningssted fra d. 24. april 1945. Få timer forinden 
var mindst syv ufo’er blevet rapporteret i et om¬ 
råde nær Levelland, Texas, 238 miles øst for White 


2 ) En mere detailleret rapport over denne begiven¬ 
hed er gengivet på bagsiden af vort jan.febr. 
nummer 1965 — Red. 

3 ) Denne version har cirkuleret i en del af den 
amerikanske presse, men den skyldes tilsynela¬ 
dende en misforståelse af Zamora’s første, 
mundtlige beskrivelse af tegnene. — Red. 

Sands. Leveiland objekterne slukkede billygter og 
radioer og indvirkede på andre elektriske appara¬ 
ter. De blev set af statspolitiet, militærfolk samt 
lokale indbyggere og blev beskrevet som glødende 
i forskellige farver. De landede på marker og veje 
og en lastbilchauffør ved navn James Long besvi¬ 
mede, da en genstand landede på vejen foran bilen. 
Disse tallerkener blev set i tiden mellem kl. 22,50 
d. 2. nov. og 13,30 d. 3. nov. 1957. 

Så d. 4. nov. sås et strålende, hvidt ufo ved Sal¬ 
ton Sea, Californien, blinkende med et skarpt lys 
j 8 gange i træk — som var det en slags signal. Nu 
er det bemærkelsesværdigt, at White Sands ligger 
238 miles vest for Leveiland og Salton Sea 750 
miles vest for Levelland, så vi opdager, at vi har 
en lige linie i ørkenen fra Levelland til Salton Sea. 
Men for at holde os til denne artikels emne vil jeg 
koncentrere mig om observationerne ved White 
Sands, New Mexico. Kaptajn Edward J. Ruppelt 
omtaler i THE REPORT ON UNIDENTIFIED 
FLYING OBJECTS Commander R. B. McLaugh- 
lin, en flådeofficer fra White Sands, og en usæd¬ 
vanlig observation der. 

DEN FØRSTE WHITE SANDS OBSERVA¬ 
TION FANDT STED D. 24. APRIL 1949. 
SOROCCO’S WHITE SANDS OBSERVATION 
FANDT STED D. 24. APRIL 1964. 

Læg mærke til de to identiske datoer d. 24. april 
og den kendsgerning, at de foregik på samme sted 
med 15 års mellemrum. 

Mc Laughlin’s stab af ingeniører, videnskabs- 
mænd og teknikere forberedte opsendelsen af en 
ballon, 100 fod i diameter. Det var en klar dag 
kl. 10,30. Staben havde med instrumenter (som 
teleskop og teodolit) sporet ballonen til 10.000 fods 
højde, da de fik øje på den flyvende tallerken. 
Vidnskabsmændene beskrev den senere som klart 
synlig, ellipseformet og med en sølv-hvid farve. 
Mændene benyttede en teodolit og et stopur. De 
fulgte ufo’et tværs over himlen og nedskrev data. 
De fandt, at det havde flyttet sig fire grader pr. 
sek. — og beregnede, at ufo’et havde befundet sig 
i en højde af 56 miles og havde bevæget sig med 
en HASTIGHED PÅ SYV MILES PR. SEKUND. 
Alt dette fandt sted d. 24. april 1949 — længe før 
de første satellitter i 1957. Også d. 5. april 1948 
havde en stab betragtet et skive-formet ufo stry¬ 


gende tværs over White Sands. 1949-observationen 
gjorde det klart, at tallerkenen var der p.gr.a. bal¬ 
lonflyvningen. Den havde åbenbart undersøgt bal¬ 
lonen i 10.000 fods højde. 

Det slående ved denne rapport var, at ingeniører 
og videnskabsmænd benyttede måleapparater og 
teleskoper for at følge ufo’ets bane og hastighed. 

Efter at vi har sammenlignet data og fundet lig¬ 
hederne mellem d. 24. april 1949 og d. 24. april 
1964, er der mon så andre ufo-rapporter, der kun¬ 
ne bruges i forbindelse med atomforsøgs-området 
ved White Sands? Ja, det er der! Husk, at den 
første prøvesprængning fandt sted d. 16. juli 1945. 
Syv år senere kom fire ufo’er tilsyne på himlen 
over Salem, Massachusetts ... d. 16. juli 1952. 
Denne U.S. Coast Guard observation med foto kan 
fås ved at skrive til »The Public Information Divi¬ 
sion, U.S. Coast Guard Headquarters«, Washing¬ 
ton D.C. 20226. Bed om en gratis kopi af »Offi¬ 
cial U.S. Coast Guard Photograph No. 5554«). 
Dette officielle kystvagt-fotografi viser fire hvide 
skive-formede genstande om morgenen d. 16. juli 
1952. Kystvagten har ingen anelse om, hvad gen¬ 
standene var . . . kun ved man, at fotografiet blev 
taget af basens vagtpersonale. Så vil De måske 
sige, at datoen er den samme i begge tilfælde . . . 
men stederne langt fra hinanden. Er der nogen for¬ 
bindelse? 

På et kort ligger Salem, Mass. lige så langt fra 
New York City som New York City fra Washing¬ 
ton. Nu fandt de verdensberømte Washington D.C.- 
observationer sted d. 20. juli 1952. Derfor kunne 
de fire tallerkener over Salem hentyde til fire dage 
før d. 20. juli i Washington — og 16. juli + 4 = 
20. juli. New York, den største by i De forenede 
Stater, er cirklens centrum. Salem og Washington 
ligger på linie og er endepunkter på en linie med 
New York i midten (Et ufo kom også tilsyne over 
New York d. 3. nov. 1957, den samme dato som 
White Sands-ufoet). 

Washington D.C.-tallerkenerne blev beskrevet i 
THE REPORT ON UNIDENTIFIED FLYING 
OBJECTS. De blev set på radar samt direkte af 
jord-personellet og luftpiloterne. Denne sag blev 
aldrig opklaret. (Se TIME MAGAZINE, 20. juli 
1952). 

Vi synes nu at have en plan, der forbinder tal- 



184 


UFO-NYT 


lerkenrapporterne og datoerne fra White Sands, 
New Mexico, Salem, Mass., Leveiland, Texas, Sal¬ 
ton Sea, Californien og Washington D.C. Disse 
rapporter hænger sammen og er dele af en eller 
anden intelligent og matematisk plan. Tilsynela¬ 
dende har de forbindelse med den første atom¬ 
prøvesprængning ved White Sands d. 16. juli 1945. 

Er dette så at betragte som en slags »tegn« ved¬ 
rørende spørgsmålet om atomkrigsførelse på denne 
jord mellem de forskellige nationer? Er tallerknerne 
kommet for at forberede at redde dele af men¬ 
neskeracen i tilfælde af atomkrig — eller fortæller 
de os, at de vidste besked om vor første atom¬ 
prøvesprængning, satellitterne og fremtidige begi¬ 
venheder for den amerikanske nation? Forfatteren 
tror, at ufoerne eller de flyvende tallerkener kendte 
til det første atomforsøg og jordens første satellit¬ 


ter, og at de er kommet for at forberede menne¬ 
skeheden på vældige, enestående verdensbegiven¬ 
heder. Disse begivenheder — tror han — kunne 
indbefatte den tragiske mulighed af en altudslet¬ 
tende kernevåbenkrig mellem jordens nationer . . . 
og denne krig kunne måske kun standses ved en 
direkte indgriben udefra — af flyvende tallerkner 
og deres brug af endnu mægtigere våben. 

Kilde: »Interplanetary News Service« nr. 11. 

/PN. 

Med hensyn til de rette linier kunne det her 
fremførte svagt minde om Aimé Michel’s orthoteni, 
men alligevel er det noget andet. Spørgsmålet er, 
om forfatteren har fået fat i den ene ende af et 
eller andet — eller det bare er tilfældigheder. 

Red. 


Også UFO’erne er undergivet modens luner! 


De »flyvende tallerkener« skal vare blevet 
mere varierede i størrelse og form. 

WASHINGTON, MANDAG AFTEN. 

Ganske som automobilfabrikanterne hvert år ud¬ 
sender nye bilmodeller, således synes også de fly¬ 
vende tallerkeners konstruktører at ligge under for 
modeluner. 

Det kontor, som det amerikanske luftvåben har 
oprettet til at kontrollere rapporter om flyvende 
tallerkener og deres eventuelle besætninger, oply¬ 
ser, at 1966-modellerne af de uidentificerede fly¬ 
vende objekter er mere varierede og farverige end 
nogen sinde tidligere. 

Luftvåbnet kunne i går meddele, at man forbe¬ 
reder et samarbejde med et af USAs kendteste uni¬ 
versiteter for at genoprette offentlighedens tillid 
til, at rapportere om ufo’er bliver grundigt under¬ 
søgt, og at de mennesker, der mener at have iagt¬ 
taget besynderlige himmelfænomener, ikke risikerer 
latterliggørelse. 

I dag beskrives i det sidste nummer af ugemaga¬ 
sinet »US News and World Report«, hvilke træk 
der særligt karakteriserer dette års ufo’er til forskel 
fra tidligere, nu åbenbart forældede modeller. 

Det fremdrages som påfaldende at ufo’er er ble¬ 
vet mere varierede i størrelse og form. De fleste 


er stadig tallerkenformede, men som noget nyt fin¬ 
des nu også kugleformede ufo’er. I størrelse ran¬ 
gerer de fra en halv meter op til 30 meter. 

Videre er der åbenbart gået mode i at udstyre 
ufo’er med mange røde blinkende lys, der endog i 
visse tilfælde hastigt skifter farve til hvidt eller 
grønt. I modsætning til tidligere års ufo’er er de 
nyeste modeller ret støjende. Desuden synes dette 
års modeller at foretrække de nordamerikanske sta¬ 
ter, hvor de fortrinsvis følger de store hovedveje 
eller de vigtigste elektricitetsledninger. 

Færre små mand 

Endelig skal det være karakteristisk, at der i år 
er observeret færre små grønne mænd end tidligere. 
Ufo-tilhængerne frygter, at de kan være blevet for¬ 
nærmede over, at de ikke er blevet modtaget med 
større gæstfrihed her på Jorden. 

I alt skal indtil nu ifølge en Gallup-undersøgelse 
fem millioner amerikanere havde iagttaget ufo’er. 
Disse fem millioner ser med forventning hen til 
resultaterne af samarbejdet mellem luftvåbnets Ufo¬ 
kontor og anerkendte universitetsprofessorer. 

O. A. 

Berlingske Tidende, 16. august 1966. 




UFO-NYT 


185 


UFO’er i FORTIDEN 


Ildkugler 

I »Magasin for Kunstnere og Haandværkere« nr. 84, 18. februar 1828 finder vi under en 
omtale af Professor Ørsteds månedsforelæsning følgende: 


Hr. Professoren havde fra een af sine Tilhørere 
modtaget Efterretning om en Ildkugle, saaledes ly¬ 
dende* 

»Løverdagen den 26de Januarii bemærkede jeg 
om Aftenen Kl. 11, 35 Minuter en temmeligen stor 
Ildkugle, der meget langsomt steeg op fra Vesten, 
indtil den, saavidt jeg var i Stand til at skønne, 
var kommen omtrent 25 Grader over Horisonten, 
hvorpaa den stod ganske stille omtrent 2Va Minut, 
i hvilken Tid den udkastede en stor Mængde Straa- 
ler. Da denne Tid var forløben, tog den en hurtig 
Fart i en mere nordøstlig Retning og i en bestandig 
Aftagen for mine Øine, saa at den tilsidst blot var 
for mig at se til, som en liden Stjerne, indtil den 
endeligen omsider ganske forsvandt«. 

Professoren yttrede i denne Anledning, at, da 


man endnu ikke har nogen grundig Theori af disse 
Luftlyn, var det ei uden Vigtighed, at Iagttagelser 
over samme samledes og bevaredes i Videnskabens 
Aarbøger; til saadanne Iagttagelser hørte en mu¬ 
ligt nøie Tidsangivelse, Angivelse af den Høide 
over Horisonten, under hvilken Luftlynet viste sig, 
den Himmelegn, i hvilken det saaes, eller endnu 
bedre i hvilket Stjernebillede det viste sig og end¬ 
videre af Iagttagerens Sted. Ved flere sammenlig¬ 
nende Iagttagelser, lod sig bestemme, om det var 
samme Luftlyn, som Flere havde seet, og endvidere 
dets Bevægelse, samt ogsaa omtrent Stedet, hvor 
det maatte være faldet til Jorden. Kan det antages, 
at Ildkuglen har været af dem, der giver Aeroli¬ 
ther, da vil man foranlediges til nærmere pa Ste¬ 
det at anstille Undersøgelse om saadan Materie. 


Flere ildkugler 

I illustreret månedsskrift for Oplysnings- og Videnskabs fremme, NATUREN og MEN¬ 
NESKET, 1895, finder vi igen ildkuglerne omtalt. 


Det er ikke altid let at skelne mellem Stjerne¬ 
skud og Ildkugler . Et meteor, hvis Kærne har en 
for Øjet kendelig Diameter, plejer man at kalde 
en Ildkugle; men det er en Selvfølge, at en saadan 
synlig Udstrækning af selve Lyslegemet ikke alene 
er betinget af dettes absolute Størrelse men ogsaa 
maa bero paa den tilfældige Afstand mellem Me¬ 
teoret og Iagttageren. Det er saledes oftere hændet, 
at det samme Meteor, som fra et vist Standpunkt 
har vist sig i Form af et Stjerneskud, fra et nær¬ 
mere beliggende Sted er fremtraadt som en gnist¬ 


rende Ildkugle. Hermed skal dog ikke være sagt, 
at alle Stjerneskud, sete paa nært Hold, blive til 
Ildkugler, eller omvendt. Det maa tværtimod an¬ 
tages, at Ildkuglens andre ejendommelige Egenska¬ 
ber: Evnen til at oplyse de jordiske Egne vidt og 
bredt, synlig og ofte hørlig Eksplosion samt det 
eventuelle Nedfald af Meteorstene have deres dy¬ 
bere Grund, og denne maa søges i, at de som Følge 
af enten en anden Beskaffenhed eller en betydeli¬ 
gere Masse ikke ere saa let forbrændelige. Man har 
iagttaget, at Ildkuglerne optræde hyppigst før Mid- 

nat, hvorimod det omvendte gælder om Stjerne¬ 
skuddene. For at forstaa Grunden til dette Forhold 
maa vi erindre, at Jorden dels drejer om sin Akse, 
dels iler frem i Rummet ved den aarlige Banebe¬ 
vægelse, hvorfor de Egne, der have Morgen, netop 
ere de forreste under Klodens fremadgaaende Be¬ 
vægelse, medens Jordens lyse Del har Middag, den 
bageste Side Aften og Midnat. Vi maa gaa ud fra, 
at Meteoriternes absolutte Hastighed i Reglen er 
større end Jordens; thi var dette ikke Tilfældet, 
kunde de ikke indhente Jorden og tegne deres Ba¬ 
ner paa Himlen. Jordens Banebevægelse foregaar 
med en Hastighed af 4 Mil i Sekundet, hvilket er 
60 Gange den Fart, med hvilken Riffelkuglen for¬ 
lader Bøsseløbet. De Meteoriter, der komme mod 
Jorden, træde ind i Atmosfæren med en langt større 
Hastighed end den, som de med Jorden kommende 
Meteoriter kunde opnaa. Forholdet er ganske som 
ved en dobbeltsporet Jærnbane, hvor den relative 
Hastighed bliver meget stor for Tog, der mødes, 
men kun ringe for Tog, der køre i samme Retning, 
idet det ene indhenter det andet. Meteoriternes egen 
Hastighed faa af Hensyn til Jordens Bevægelse en¬ 
ten et Tillæg eller et Fradrag af 4 Mil, hvilket gi¬ 
ver en Forskel af 8 Mil i de to Meteoritgruppers 
Hastigheder. Den Modstand, som selv de højere 
Luftlag kunde yde overfor Legemer, der komme 
med slige uhyre Hastigheder, maa være tilstrække¬ 
lig til at bringe disse smaa Legemer til at gløde og 
forbrænde. Ere Meteoriterne let forbrændelige, og 
komme de med stor hastighed, »fortæres« de helt 
oppe i Luftlagene og vise sig som Stjerneskud, men 
ere de mindre brændbare, og komme de med min¬ 
dre Hastighed, kunde de særlig, hvis de tillige have 
en større Masse, gløde, eksplodere og sende Brud¬ 
stykker ned paa Jorden, med andre Ord: optræde 
som Ildkugler. Vi maa herefter være forberedte 
paa fortrinsvis at træffe Stjerneskuddene i Tiden 
fra Midnat til Morgen, hvilket Erfaringen ogsaa 
for lang Tid siden har bekræftet, og derimod for¬ 
trinsvis at træffe Ildkuglerne fra Aften til Midnat, 
hvilket ligeledes stemmer overens med Iagttagel¬ 
serne. Det er selvfølgelig ikke dermed sagt, at der 
ikke kan ses Stjerneskud før og Ildkugler efter 
Midnat, hvilket Teorien heller ikke forudsætter, da 
Meteorets Præg i betydelig Grad afhænger af den 
absolute Størrelse og Brændbarheden. En større 
Frekvens af Ildkugler den 28. September og den 
12. Decbr. fremgaard af mit indsamlede Iagttagel¬ 
sesmateriale over her i Landet sete Ildkugler. 

Endnu staar det Spørgsmaal ubesvaret: Sende 
Stjerneskuddene andre Stofdele end Gas ned paa 
Jorden? 


Allerede i 1869 udtalte Direktøren for Obser¬ 
vatoriet i Breslau, Professor /. G. Galle, sig i et 
Foredrag om »de gelatinøse, saakaldte Stjerneskud- 
Substanser«. Han anførte over 20 Tilfælde, hvor 
man havde iagttaget Nedfald af Stjerneskudstof. 
Vi skulde her optegne nogle af disse Tilfælde. 

Seminarist Koch i Gotha gik den 6te Septbr. 
1835 ved Fuldmaane om Natten Kl. 12-1 fra Frie- 
mar til Gotha og saa flere gulrøde Stjerneskud. 
Pludselig fik Han højt i Sydvest Øje paa et lyse- 
blaat Stjerneskud, der ilede lodret ned. I Begyndel¬ 
sen syntes det at stige lidt, derpaa at beskrive en 
lille Bue og endelig at fare lige løs paa Koch; dog 
forsvandt det allerede højt op i Luften, tilsidst 
som et ganske lille blaat Punkt. Efter derpaa at 
have gaaet ca. 40 Skridt forekom det ham, at der 
foer en Riffelkugle hen over hans Hoved, og umid¬ 
delbart derefter faldt der en Masse ned med hef¬ 
tigt Brag kun 3 Skridt fra ham. Denne Masse var i 
Omfang saa stor som en Tallerken. Ved Nedfaldet 
fløj Støvet fra Vejen ud i alle Retninger. I første 
Øjeblik var Koch højst forfærdet; dog fattede han 
sig snart og saa uvilkaarligt op for at erfare, hvor¬ 
fra Nedslaget hidrørte, men alt var tyst og stille 
som før. Han saa nu nøjere på den ovalformige 
nedfaldne Masse, der i Retning mod Nordøst løb 
ud i flere Tunger, hvoraf han sluttede, at den 
maatte være kommen i Retning fra Sydvest til 
Nordøst. Koch tog noget af Massen op i haanden; 
Stoffet var noget fedtet, lignede Gelé og havde i 
Maaneskinnet et mørkegraat udseende. Dets Lugt 
havde Lighed med den, Svovllever afgiver, dog 
mere bidende og let fremkaldende Nysen. Massen 
var sej og uden Porer; ikke desmindre smeltede den 
i den varme Haand og blev en tyktflydende Væd- 
ske, der løb ned mellem Fingrene og under Iagtta¬ 
gelsen hurtigt fordampede, medens den udbredte en 
Lugt, som om der rundt omkring blev afbrændt 
Fosfor-Tændstikker. Koch heldte saa meget ud som 
et Dueæg i et rent Lommetørklæde, men det fug¬ 
tige af Massen slog straks igennem, og resten an¬ 
tog Grødform og udbredte den hæslige Lugt. Næ¬ 
ste Morgen var den opsamlede Masse forsvundet; 
der saas kun en skarpt begrænset Plet, og hele 
Frakken, i hvis Lomme Tørklædet havde ligget, 
var befængt med Fosforlugten. 

Da Hr. Bergmann i Siichteln ved Krefeld Aar 
1800 en aften gik hjemefter i Følge med en Ven, 
saa de en »Ildklump« falde ned paa en Mark. Den 
havde først bevæget sig langsomt, senere hurtigere 
og tiltog i Glans. De gik hen til Stedet og saa, at 
Massen var geléagtig og saa slibrig, at den gled 

dem ud af Hænderne. Klumpen var omtrent saa 
stor som et Barnehoved. 

Den 18de Oktober 1848 Kl. 8 Aften saa Hr. 
v Sydow i Mauschwitz (Schlesien) en lysende Mas¬ 
se falde ned. Han gik straks hen til Stedet og fandt 
en geléagtig Masse liggende paa Jorden. Han tog 
den op og bragte den ind paa sit Værelse, men 
efter nogle Dages Forløb hentørrede den og skrum¬ 
pede sammen, fik Revner i Kanten og sprang i 5 
Stykker. Af disse fik Apoteker Oswald i Oels det 
ene til Undersøgelse. Massen lignede meget brunligt 
Gummi-arabicum, havde et fladmuslingeagtigt Brud 
med Glasglans og mat Overflade. I Vand svulmede 
Massen noget op uden dog at blive opløst; den op¬ 
svulmede Masse er let af gennemskære, men den 
tørres let uden at forandre sig. Holdes den fugtig, 
bliver den snart skimlet. En kemisk Undersøgelse 
viste, at Massen var kvælstoffri men bestod ude¬ 
lukkende af Ilt, Brint og Kulstof. 

Under det store Stjerneskudfald den 12-13de 
Novbr. 1833 havde mange af Iagttagerne hørt su¬ 
sende Lyde. Professor Olmstead i Newhaven fik 
desuden Meddelelser sendte angaaende Nedfald af 
geléagtige Masser fra 5 forskellige Steder. I en af 
disse Beretninger hedder det: »I Newark fandt man 
straks efter Solopgang en geléagtig Masse, som man 


holdt for at være af meteorisk Oprindelse. Den 
lignede hvid Sæbe, havde en ringe Elasticitet og 
fordampede, naar den opvarmedes, saa let som 
Vand. Det syntes, at denne Masse maatte være fal¬ 
den med betydelig Kraft«. 

En Embedsmand i det preussiske Kirkeministe¬ 
rium meddelte i 1846 Professor Galle, at han en¬ 
gang i sine yngre Dage som Musiker i Harzen van¬ 
drede hjemad en sildig Aften, og blandt de Stjerne¬ 
skud, han saa, var der et, der tildrog sig hans mest 
levende Opmærksomhed. Det foer saa tæt hen over 
ham, at han syntes at kunne spore Lufttrykket 
deraf, og slog ned paa Jorden, hvor det laa i end¬ 
nu lysende Tilstand. Han vovede ikke at berøre 
Massen, fordi han i Skolen havde hørt, at slige 
stoffer kunde være af elektrisk Natur. Først næste 
Morgen undersøgte han Materien og fandt en noget 
indtørret, geléagtig Masse, ikke ulige Tykmælk. 

Hvad man nu end vil mene om disse Meddelel¬ 
ser, saa meget er dog klart nok, at det ikke gaar 
an uden videre at slaa en Streg over disse ret over¬ 
ensstemmende Beretninger. Forbindelsen med Me¬ 
teorer kan maaske være tilfældig, men den gela- 
tinøse Masses Lysen , som undertiden er bemærket, 
taler unegtelig for Teorien om en kosmisk Oprin¬ 
delse. 


1920 : 

De flyvende »renselemsdæksler« 

Dette er beretningen om en observation, gjort af 
en flyver, så langt tilbage som i 1920. Den er taget 
fra et foredrag, Frank Edwards har holdt for 
Detroit Flying Saucer Club , og har været offent¬ 
liggjort i november 1964-bulletinen fra Vancouver 
Area Flying Saucer Club: 

Første gang jeg nogensinde hørte om noget, der 
eventuelt kunne betegnes UFOer, var engang i ty¬ 
verne. Jeg rejste dengang rundt med et »flyvende 
cirkus«. Vore maskiner kaldtes »Jenny’cr«, gamle 
JM-4 og -5’ere med 90 HK motorer. Vi havde så 
mange wirer på vingerne, at man kunne opdrætte 
kanariefugle derude uden nogensinde at miste en 
fugl, og hvis man havde en virkelig god græsmark 
og plads nok, kunne man somme tider komme i 
luften på 3 A km! 

En af de fyre, jeg traf på dengang, var en fabel¬ 
agtig person ved navn Bert Acosta. Bert var af den 


type, der sagde, at han kunne flyve med en lade¬ 
port, hvis han havde motorkraft nok på den . . . 
og jeg tror ham gerne. Han var en af de sagnom¬ 
spundne pionerer fra hine himmelstormende dage. 

En aften, husker jeg, sad vi i en hangar i Den¬ 
ver, og Bert fortalte os om en oplevelse, han havde 
haft omkring en måned tidligere. Han fløj et eller 
andet sted over Sydvest-staterne, da han pludselig 
bemærkede et halvt dusin genstande, der fløj ud 
for hans styrbords vinge. Han sagde, de så ud til 
at være ca. 200 m borte, og de så ud akkurat som 
renselemsdæksler! Han fortalte os, hvordan de fløj 
side om side med ham i omkring 5 minutter uden 
at have det mindste besvær med at følge med. 
Tværtimod »smuttede de frem og tilbage« ved si¬ 
den af ham, indtil de endelig skiftede kurs og fløj 
bort. Bert sagde, at han aldrig tidligere havde set 
noget lignende, og at han ikke havde nogen anelse 
om, hvad det var for genstande — men han havde 
ingen tvivl om, at de var endog særdeles virkelige! 

Gengivet fra »Flying Saucer Review«, 21, 
Cecil Court, Charing Cross Road, London 
W. C. 2. 11. årg. nr. 2 / BJ. 

Interessant observation fra 1924 

Herr H. B. Rage fra Stavanger var ude for en 
spændende oplevelse i oktober 1924. Observationen 
fandt sted på hjørnet af Nedre Stokkevei og By- 
hængveien i Stavanger en aften kl. 19,30-19,33. 

Herr Rage fortæller: »Med ryggen til så jeg et 
veldigt lysskær, slik at skyggene av grenene skalv 
svakt, der de falt på jorden. Da jeg snudde meg og 
etter en stund så en rød kule bli tent på himmelen, 
følte jeg bare nysgjerighet. Men da en rød stråle 
blev sent ut, og den senere blev rettet i retning av 
meg, blev jeg grepet av en veldig redsel. Da strålen 
beveget seg fra meg i retning til høyre, forsvant 
redslen, og jeg tenkte den bare søkte etter noe. Jeg 
var interessert og var lei meg, da den sluknet. — 
Jeg teknte, dette er noen , det er ikke et naturfeno- 
men, men noe større« . 

Den aften observationen fandt sted var vejret 
letskyet med klar luft. Der var vindstille, vejret 
var altså fint. Selve objektet var ikke større end 
en ært i udstrakt arm, men lyset, det spredte, dæk¬ 
kede et stort område. 

Og hvad kunne det så være i 1924? 

ej 


UFO-landing i 1933 

En mand fra Lehigh Valley erklærer, at han for 
omkring 30 år siden har været inde i et UFO. — 
Mandens navn tilbageholdes for at beskytte ham 
mod nysgerrige og plagsomme personer, men her 
er historien, som han selv har fortalt den: 

En tidlig varm sommermorgen i 1933, klokken 
var 0230, var jeg på vej fra Lehighton til Naza- 
reth. Jeg kørte i en 1925 Roadster. På et ensomt 
sted mellem Cherryville og Morrestown punkterede 
et af hjulene. Medens jeg ordnede vognen, bemær¬ 
kede jeg et svagt violet eller purpur lys inde på 
marken på min højre side. Lyset var ikke særlig 
kraftigt, men farvens frémmedartethed gjorde mig 
nysgerrig. Jeg spadserede hen til lyset, der befandt 
sig ca. 200 feet fra det sted, hvor jeg stod. I græs¬ 
set lå en klokkeformet genstand omkr. 10 fod i 
diameter og 6 fod høj. Månen var ikke oppe, men 
stjernerne udstrålede et svagt lys. Der strømmede 
lys ud fra en revne i genstanden; denne revne viste 
sig at være en rund dør. Jeg skubbede til den, og 


den gik op. Den lignede i sin konstruktion noget 
i retning af en dør til en bankbox og med en art 
låseanordninger på kanten. 

Der var ingen i nærheden, så jeg stak hovedet 
indenfor. Men på grund af det mærkelige lys, der 
tilsyneladende kom fra loftet, havde jeg vanskeligt 
ved at se noget som helst. Rummet var fyldt med 
rør og skalaer og med en slags kontrolbord i mid¬ 
ten. Der var, så vidt jeg kunne se, ingen vinduer. 
Rummet var omkring 6 fod i diameter og omkring 
4 fod højt og endte i en kuppel foroven. Jeg kunne 
ingen senge eller stole se. Men jeg husker, at væg¬ 
gene havde et stribet mønster, ligesom marmorere¬ 
de. Eftersom jeg var i stand til at stikke mit hove- 
de gennem døråbningen direkte ind i dette rum, 
var fartøjet tilsyneladende ikke forsynet med luft¬ 
sluse, hvilket, efter hvad jeg har hørt, ikke kan 
undværes på jordisk fremstillede rumfartøjer. Der 
lugtede af ammoniak i rummet, som iøvrigt var ret 
køligt. 

De forskellige mindre genstande i rummet havde 
mærkelige former, ulig noget andet, jeg har set både 
tidligere og senere. Jeg trak mig tilbage fra døren 
og spadserede rundt om genstanden. Der var heller 
ingen vinduer at se udefra, ligesom der stadig in¬ 
gen mennesker eller andre skabninger var at se. 

Den udvendige side af genstanden var fuldstæn¬ 
dig jævn og glat — metallisk af struktur — og 
kølig at berøre. Jeg spadserede tilbage til bilen 
efter at have tilbragt 10 minutter med at under¬ 
søge fartøjet. Jeg ordnede hjulet og tog hjem. 

Kilde: The Sunday Call-Chronicle, Allen- 

town, Penn. NICAP-Reporter./S.L. 


Et UFO set i 1942 

Fru Irene Skram fra Nordfjordeid i Norge har 
afgivet følgende rapport til Gunnar Bertelsen i 
Bergen. Observationen er interessant ikke blot ved 
sin alder, men også på grund af de usædvanlige 
detailler ved observationen. 

Fru Skram beretter følgende: 

»På sommeren 1942 lå min kusine og jeg i hagen 

og solet oss. Vi pratet om det fantastiske varet, 
som var helt stille og uten en sky. Solen var varm 
og stod som vanlig en sommerdag kl. 11,00. Da ser 
vi plutselig en blank ting liksom stige opp av bak¬ 
ken syd-øst for oss og ca. 300 meter borte. Veien 
skråner nedover fra dette punkt mot syd, men 
ellers er det flatt landskap til en haug rett bak 
vårt hus hjemme. Vi tenkte: »Merkelige saker, det 
ser jo ut som en sølvtallerken. Hva i allverden er 
de tre grå dottene, som henger som en hale etterf«. 
Vi satte oss opp og ropte til min kusines mann og 
to andre, hvis navn jeg ikke vet, som stod utenfor 
hagegjerdet. 

Gjenstanden så ut som en sølvtallerken og dreiet 
rundt seg selv, men ikke fortere enn at vi så be- 
vegelsen. Den steg langsomt til den var ca. 100 
meter over oss, da så den ut til å dale, og de tre 
grå dottene, den hadde etter seg, falt ned ca. 100 


meter nord for vårt hus. Gjenstanden forsvant vet 
ikke hvor. 

De to mennene, min kusines mann og hans kame¬ 
rat, løp av sted for å hente ned fallet og kom igjen 
med tre høy eller håsåter. Der var ellers intet 
merkeligt ved disse. Da vi spurte naboen i syd, 
sa han at der var blitt borte noen såter fra ham. 
Og det var uten at han viste om dette«. 

Objektet blev set i ca. to minutter, og dets stør¬ 
relse må have været omkring 10 meter i diameter. 
Høet eller halmen, der hang efter objektet, var ikke 
sammenhængende med objektet, men der hang tre 
striber med ca. 5-6 meters afstand imellem hin¬ 
anden og objektet. Længden af disse flyvende hø¬ 
stakke var ca. 12-15 meter. Det kan tænkes, at det 
er blevet suget med op under starten ved en slags 
skypumpevirkning. — Observationen fandt sted i 
Marøy i Nordhordland. ej. 


Nyt fra videnskaben 


Månens overflate later til å være utsatt 
for eros jon 


Wien, 18. mai. 

(New York Times) Sovjetiske videnskapsmenns 
analyse av bilder som er blitt sendt til jorden fra 
»Luna 9«, som foretok en »myk« landing på må¬ 
nen i februar, tyder på at måneoverflaten sakte, 
men sikkert tæres bort. 

Denne overraskende opplysning ble fremlagt for 
det internasjonale romforskningssymposiet i Wien 
mandag av dr. A. I. Lebedinskij, som viste frem 
noen av bildene som var kommet fra »Luna 9« for 
å bekrefte sin fremstilling. 

Bildene viser blant annet en rekke striper på hun¬ 
nen av det krater som romfartøyet landet i. Kra¬ 
teret er ca. 15 meter i diameter. Strekene, som er 
ca. 2,5 cm bredde og 25-35 cm lange, ligner mine¬ 
ralårer i grunnfjell på jorden. 

En slik mineraldannelse var uventet. Det er dess- 


uten blitt antatt at måneoverflaten er dypt begra¬ 
vet i støv som er blitt dannet ved anslag av me¬ 
teorer. 

Et annet bevis på at måneoverflaten tæres vekk 
er at det finnes tallrike, klippe-lignende gjenstan- 
der som står på små forhøyninger. Dette kan ofte 
sees på jorden hvor bløt grunn er blitt tært vekk 
omkring fastere bergarter. 

Lebedinskij sa at det er mulig at erosjonen var 
særegen for dette spesielle krater eller dette områ¬ 
det på månen, men at det ikke later til å være slik. 

Han sa at materiale kan bli tært vekk fra måne¬ 
overflaten av gassutbrudd fra solen — solvinden, 
eller det kan bli slått vekk av meteorer av alle 
størrelser. 

»Ukens Nyt'<, 20-5-66. 

Bemandet rumlaboratorium i 1966? 


Det er efterhånden blevet klart for mange ame¬ 
rikanske rumeksperter, at USSR det sidste år 
har haft meget store fremskridt indenfor rum¬ 
forskningen. I modsætning til amerikanerne, har 
russerne ikke gjort de store anstrengelser inden¬ 
for den bemandede rumflyvning, men det må 
man ikke lade sig narre af. 

Voshkod-rumskibet, som USSR opsendte sidste 
år, var på mange måder de amerikanske rum¬ 
skibe overlegent. For det første vejede det en 
halv gang mere end Gemini-kabinerne og var det 
største bemandede rumskib, der har været i kreds¬ 
løb. Dernæst var det forsynet med nogle tekni¬ 
ske detailler, som er ukendt i amerikanske rum¬ 
skibe. 

Der var for det første en luftsluse, som astro¬ 
nauten Leonov benyttede, da han »gik« i rum¬ 
met. Ved at bruge luftsluse undgår man, at »luk¬ 
ke luften ud« og de problemer, der er forbundet 
dermed. Yderligere kan man på en nem måde 
komme af med uønsket affald, der i mange til¬ 
fælde har været til gene for amerikanske astro¬ 
nauter, når det flød rundt i den trange kabine. 

Luften i den russiske kabine var også af en ny 
art, idet den bestod af en blanding af to luftarter, 
som i store træk skulle svare til den luft man 
indånder på Jorden. I de amerikanske kabiner 
består luften af rent ilt, der ikke kan regnes for 
den bedste løsning på problemet. 

Yderligere har Voshkod et ekstra sæt bremsera- 
ketter, som benyttes ved landing over land. Disse 
raketter er så kraftige, at de er i stand til at brem¬ 
se rumskibet op umiddelbart over jordoverfladen, 
således at det sætter sig på Jorden med kun et 
lille bump. USAs Gemini-rumskibe, der landes 
ved hjælp af faldskærme, vil ikke være særlig 
behagelige at opholde sig i under en landing på 
land. 

Mange af de raffinementer, som de russiske 
rumskibe er forsynet med, skyldes, at man ikke 
behøver at tage de samme vægthensyn, som ame¬ 
rikanerne er tvunget til. For at sende de kæmpe¬ 
mæssige Proton-satellitter i kredsløb (de vejer 13 
tons) må russerne være i besiddelse af raketter 
med betydelig større løfteevne end amerikanerne. 

Der er vist ingen tvivl om, at USSR hele tiden 
har fulgt et nøje planlagt rumprogram, der har 
tre foreløbige hovedformål: At opsende et be¬ 


mandet rumlaboratorium, der skal være i per¬ 
manent kredsløb. At lande mennesker på Månen 
og at lande mennesker eller instrumenter på vore 
nærmeste planeter. 

Hvor længe vil russerne være om at nå disse 
mål? Meget tyder på, at i hvert fald punkt ét 
vil ske snart — muligvis endog i år. 

Det har været sagt tidligere, at hvor russerne 
havde de store løfteraketter til at sende store 
nyttelaster i kredsløb, havde amerikanerne et 
stort forspring i instrumentering, idet man i USA 
har udviklet utroligt mange miniatureinstrumen¬ 
ter; derved skulle USA få mindst ligeså meget ud 
af deres mindre nyttelast end russerne af deres 
store. Imidlertid har USSRs anstrengelser været 
øget stærkt i 1965 med bl.a. de mange satellitter 
i Kosmos-serien. Der er næsten ikke det område 
i atmosfæren omkring vor Jord, som ikke er ble¬ 
vet undersøgt på det grundigste. Samtidig har 
man indført en ny målingsmetode, idet to satel¬ 
litter samtidig har været sat til at måle de sam¬ 
me ting — blot fra hver sin side af Jorden. Disse 
samtidige observationer og målinger giver meget 
større resultat end en lang række af målinger 
med en enkelt satellit. 

Sovjet har endnu tilbage at vise, at de mestrer 
sammenkoblingsteknikken, men de har bevist, at 
de er i stand til at manøvrere godt nok, lige som 
de har haft en »rumgænger« uden for kabinen. 
Mange vestlige iagttagere er derfor af den mening, 
at der ikke skulle være noget teknisk til hinder 
for, at Sovjet er i stand til at sammenkoble rum¬ 
skibe. Da en permanent rumstation er en af for¬ 
udsætningerne for russernes måneprojekt, regner 
man med at russerne sætter alt ind på at etablere 
en sådan. Tillige vil de derved få alle tiders spion¬ 
satellit, men yderligere vil det være af uvurderlig 
betydning at have et laboratorium bemandet med 
videnskabsmænd i kredsløb. 

Man mener, at en rumstation sammenkoblet 
af f.eks. fem rumskibe af størrelse som Proton 
vil kunne udgøre en kabine, som vil kunne inde¬ 
holde mandskabsrum, kraftstation, sanitære in¬ 
stallationer samt den ønskelige tekniske udrust¬ 
ning. Ligeledes vil der være en rumkabine til brug 
ved tilbagevenden til Jorden for den del af be¬ 
sætningen, som skal udskiftes. 

Når først man har etableret en sådan rumsta- 

tion, vil det kun være et spørgsmål om tid, inden 
man derfra kan sende en raket mod Månen. Man¬ 
ge regner endda med, at det vil ske allerede efter 
et års forløb. Ved at lade måneraketten starte 
fra en allerede kredsende rumplatform, vil man 
få meget større nyttelast for den samme motor¬ 
effekt. Det vil f.eks. sige, at man kunne sende 
cn raket direkte til Månens overflade, idet den 
ville have tilstrækkelig kraft til at kunne med¬ 
føre bremseraketter, der kunne sørge for en blød 
landing på Måne-overfladen, en teknik, som man 
allerede mestrer. Men det vigtigste ville være, 
at nyttelasten ville være så stor, at der også var 
»råd« til den raketmotor, som skal kunne sende 
måneskibet direkte tilbage til Jorden. Ved at be¬ 
nytte denne fremgangsmåde simpliciferer man den 
vanskeligste del af månerejsen, nemlig selve lan¬ 
dingen og starten fra Månen. 

Amerikanerne agter at benytte den fremgangs¬ 
måde, at sende Apollorumskibet i kredsløb om 
Månen, hvad der i sig selv er vanskeligt. Fra dette 
kredsende rumskib frakobles LEM-delen, som så 
skal lande på Måne-overfladen og senere starte 
igen og mødes med Apolloskibet, der så vil re¬ 
turnere til Jorden. Dette er i virkeligheden en 
uhyre vanskelig opgave, som kræver meget stor 
nøjagtighed. Apollo-rumskibet må hele tiden 
kredse over LEM-delen, for at man ikke senere 
skal bruge alt for megen motor-effekt på at mø¬ 
des igen. Men for at Apollo-skibet skal kunne 
gøre det, må landingen på Månen finde sted en¬ 
ten på en af polerne eller også indenfor fem gra¬ 
der fra Månens ækvator. I modsat fald vil Apollo¬ 
rumskibet befinde sig i en helt anden bane end 
LEM-delen, hvorved der vil gå megen motor¬ 
effekt til spilde ved at nærme rumskibene til hin¬ 
anden — og det har man simpelthen ikke vægt¬ 
mæssigt råd til. 

Ved at benytte russernes fremgangsmåde er det 
derimod ligegyldigt hvor på Måne-overfladen lan¬ 
dingen finder sted, hvad der selvfølgelig er en 
stor fordel, da der ikke kræves så stor præcision. 
Efter den første Måne-rejse ville man måske øn¬ 
ske at lande i et andet område af Månen, og det 
vil ikke indebære problemer for russerne, men 
derimod for amerikanerne. 

Alt i alt er der meget, der tyder på, at Sovjet 
først vil lande på Månen, men ligegyldigt hvem 
der kommer først, må man håbe, at resultaterne 
vil komme menneskeheden til fordel. /ej. 

☆ 


DIVERSE NYT... 

Den amerikanske aerospace industri 

er nu nationens største arbejdsgiver. Aerospace er 
en sammentrækning af aeroplane- and spaceindu- 
stri, d.v.s. flyvemaskine- og rumfartsindustrien. 

Aerospace-industrien dækker efterhånden alle 
grene indenfor videnskaben samt de praktiske er¬ 
hverv. Det er utroligt så mange forskelligartede 
problemer, der skal løses, inden man f. eks. kan 
sende USAs Måneskib af sted. 

For at tage et par pudsige eksempler: Verdens 
største bygning, ihvertfald hvad rumfang angår, 
er blevet bygget som klargøringshal for de kæm¬ 
pemæssige Saturn-raketter. I bygningen findes ver¬ 
dens største rum. I verdens største rum findes 
selvfølgelig også verdens største døre. De er fak¬ 
tisk så store, at hele den store FN-bygning kun¬ 
ne komme igennem uden at skrabe imod. For 
at trække den store raket ud af bygningen har 
man måtte konstruere verdens største traktor, 
som bærer raket og affyringstårn på sin ryg til 
affyringsstedet. 

Jo, der er nok at se til, når man vil til Månen 
på den måde! 

Månerejsen i 1969 

falder sammen med solplet-maksimum. Derfor vil 
der fra syv små solobservatorier, der er fordelt 
over hele Jorden, blive holdt meget skarpt ud¬ 
kig efter de største og klareste »soludbrud«. Hele 
Månerejsens udfald kan blive afhængig af rap¬ 
porterne fra disse observatorier. 

Da Jorden har atmosfære, er vi beskyttet mod 
den kraftige strøm af protoner og elektroner, 
der kommer fra Solen. I rummet og på Månen 
vil der imidlertid ikke være nogen beskyttende 
kappe, man kan opholde sig under. 

Når Apollo-rumskibets LEM-del er landet på 
Månens overflade, er det meningen, at astro¬ 
nauterne skal forlade rumskibet og begive sig ud 
på Måneoverfladen. Dette vil imidlertid være for¬ 
bundet med den yderste fare, såfremt der i ti¬ 
merne forinden har været et kraftigt soludbrud. 
Allerede én time efter udbruddet vil den kraftige 
strøm af elektroner og protoner nå til Månen og 
efter yderligere fem timer vil den have nået mak¬ 
simum. Både rumdragterne og de forholdsvis tyn¬ 
de vægge i LEM-delen vil være gennemtrænge- 
lig for strålingen, hvorfor astronauterne hurtigst 
muligt må søge et rendez-vous med resten af 
Apollo-rumskibet, der er i kredsløb om Månen. 

fra rumforskningen 


Derfor er det forståeligt, at man vil lytte ivrigt 
efter »vejrrapporterne« fra de små sol-observatio¬ 
ner, idet den lykkelige afslutning på Månerejsen 
KAN være afhængig af en advarsel derfra. 

Er der liv på Jorden? 

USA har haft stor succes med Nimbus-satel- 
litterne. Disse vejrsatellitter har tilbagesendt tu¬ 
sindvis af billeder af Jordens overflade, når Jor¬ 
den altså ikke har været dækket af skyer. Alle 
billederne har været af stor kvalitet og med man¬ 
ge detailler. 

Men det bemærkelsesværdige er, at ikke på 
ét eneste af billederne har det været muligt at 
finde noget tegn på liv på Jorden! 

Harvard-astronomen Carl Sagan, der har under¬ 
søgt billederne, siger, at han overhovedet ikke 
kunne finde tegn på hverken byer, autostradaer, 
dæmninger eller broer. Selv den forskel i skyg¬ 
ger og overflade, som forekommer i forbindelse 
med vegetationsændringer sommer og vinter, 
kunne ikke ses, selvom man sammenlignede bil¬ 
leder taget med måneders mellemrum. (Nimbus 
kredser i 700 km højde). 

»Derfor«, siger Sagan, »skal man ikke se alt 
for pessimistisk på de tilsyneladende negative op¬ 
lysninger man fik fra Mariner IV, da den passe¬ 
rede Mars. En marsisk version af Mariner IV, som 
ville passere Jorden i samme afstand (10.000 km) 
ville ikke kunne se noget tegn på liv på vor 
planet. Konklusionen må være, at Mariner IVs 
billeder hverken beviser eller modbeviser, at der 
er liv på Mars«. 

Sagan støttes af astronomen Clyde Tombaugh, 
der siger, at en nærmere undersøgelse af Mariner 
IVs billeder viser, at de svage aftegninger, der ses 
på syv af de 22 billeder, falder sammen med ds 
omdiskuterede »kanaler« og »oaser«, som han selv 
og andre har kortlagt. 

Tombaugh hævdede, at det største krater, som 
ses på det bedste af Mariners billeder, findes nøj¬ 
agtig der, hvor visuelle observationer har vist en 
oase. Parallelle aftegninger i den sydlige del af 
krateret falder sammen med en kort kanal, som 
i 1894 blev kortlagt af astronomen Percival Lo- 
well. 

Tombaugh fortsætter med at sige, at oaserne 
efter hans mening, er meteoritkratere. I kraterne 
samler der sig nok fugtighed til at der kan gro 
mos eller andre lignende planter, som kan mod¬ 
stå det barske marsiske klima. 

/ej. 


Månen. 

Takket være Ranger-, Surveyor-, Luna- og 
Zond-drabanterne, er det lykkedes at indsamle 
et overordentligt stort materiale om Månen. Man 
har bl.a. fået fastslået, at Månens atmosfære er 
så tynd, at det ikke har været muligt at regi¬ 
strere den. Det betyder, at atmosfæretrykket ved 
overfladen må være meget mindre end én hun- 
dredetusindedel af trykket ved Jordens overflade. 
Månen har et meget svagt magnetfelt, som kun 
er cirka dobbelt så kraftigt som feltet i det omgi¬ 
vende rum, men åbenbart stærkt nok til at fast¬ 
holde strømme af elektroner, som Luna 10 regi¬ 
strerede. Vi ved også, at Måne-havene ikke be¬ 
står af støv, men af fast klippe, muligvis en eller 
anden form for lava. Man har fundet kratere ned 
til et par centimeter i diameter og småsten, men 
intet støv. At overfladen er hård ses også af, at 
Surveyors landingsben kun slog en lille bule i 
overfladen og ikke sank i. Endelig bemærkes, at 
den russiske Zond 3 på Månens bagside har ob¬ 
serveret hele kraterkæder, hvilket tyder på en 
vulkansk oprindelse. Månens bagside har flere 
kratere og færre have end forsiden, men det er 
også den eneste forskel. 

Mars. 

Mariner IVs fotografier viste, at overfladen er 
dækket af kratere. 1 pct. af overfladen blev fo¬ 
tograferet, og 70 kratere registreret. Er dette et 
repræsentativt udsnit af overfladen betyder det, 
at der er ca. 10.000 kratere på Mars med en dia¬ 
meter på over 8 km. De billeder, der var taget 
i nærheden af Sydpolen viste hvidlige kraterrande, 
hvilket tydes som frost. Eksistensen af kratere 
tyder på en meget tynd atmosfære, idet kraterne 
ellers ville være eroderet bort. Mariner IV målte 
også mere direkte atmosfærens tæthed; man fandt 
at trykket lå på mellem en hundrededel og en halv¬ 
tredsindstyvendedel af trykket ved jordoverfla¬ 
den. Man fandt desuden, at Mars ikke havde no¬ 
get magnetfelt eller strålingsbælte. 

Hvilke konsekvenser har disse opdagelser for 
UFO-sagen? Der kan på indeværende tidspunkt 
kun blive tale om gisninger, og det følgende er 
personlige meninger, som ikke nødvendigvis deles 

af redaktionen. Den eneste planet, som kan tæn¬ 
kes at rumme højere liv er Venus. Temperaturen 
i polaregnene er ikke højere end de er på Jor¬ 
den. (Hvis vor nuværende opfattelse er korrekt). 
Alligevel tror jeg ikke, at der eksisterer en tek¬ 
nisk civilisation på Venus, idet det er lidt van¬ 
skeligt at forestille sig, at en sådan ikke skulle 
have udforsket og koloniseret solsystemet for læn¬ 
ge siden. Hvis ikke nogen forhindrer os vil vi 
om 50 år have permanente baser på Månen, Mars 
og Venus. Disse planeter vil kunne nås på ca. 3 
uger ved hjælp af såkaldte plasmaraketter, der op- 
sendes fra rumstationer, der kredser om Jorden. 
Det er ikke utænkeligt, at vi på det tidspunkt 
begynder at tænke på minedrift på asteroiderne. 
Ubemandede målestationer vil være landsat på 
de ydre planeters måner, og kraftige radioanlæg 
vil sørge for at holde forbindelsen vedlige mellem 
Jorden og dens kolonier. Ideen er, at en teknisk 
kultur hurtigt vil sprede sig over hele solsyste¬ 
met, ligesom enhver egnet planet før eller se¬ 
nere vil blive koloniseret. Kort og godt: Det er 
lidt vanskeligt at forstå, hvorfor Jorden ikke 
er en Venus-koloni med daglige forbindelser Jor¬ 
den—Venus. Derfor tror jeg, at ophavsstedet må 


søges udenfor vort solsystem, idet jeg her især 
tænker på stjernerne Tau, Ceti og Epsilon Eridani, 
som begge er ca. 11 lysår borte. De er b^gge en¬ 
keltstjerner med en udstråling på ca. 1/3 af so¬ 
lens. Det var disse stjerner, man lyttede efter 
radiosignaler fra i USA for 6 år siden, efter si¬ 
gende dog uden at høre noget. Da flyvninger 
mellem stjernerne såvidt vi ved ikke kan foregå 
med større hastighed end lysets, vil en rejse fra 
Tau Ceti til Jorden tage ca. 12 år. Det betyder, 
at det vil være praktisk at have en permanent 
base i vort solsystem. Man kunne tænke sig ho¬ 
vedbasen på Mars og en mindre sekundær base 
på Månen. Hvis man ønsker at undgå opdagelse 
skal månebasen være godt kamufleret, idet man 
fra drabanter vil kunne kortlægge ting ned til ca. 
10—20 meters udstrækning. På den lufttomme 
Måne vil det mest sandsynlige også nok være, at 
man graver sig ned. Mars skulle så rumme hoved¬ 
basen med de store interstellare rumskibe. På grund 
af sin store afstand fra Jorden vil den både være 
sværere at opdage og angribe (hvis vi er så tåbe¬ 
lige). Denne teori har den fordel, at den passer med 
vor nuværende viden, ligesom den også passer med 
»Mars-rytmen« i UFO-iagttagelserne. H.S. 


JORDEN RUNDT 


Norsk styrmand så flygende tallerken 
i Nord-Atlanteren 


Rapporten tidligere ikke offentliggjort! 

Overstyrmand Torgrim Lien på T/T »Jawesta« 
tilhørende Jahres rederi, hadde en merkelig opple- 
velse da båten hans i sommer var på vei fra Puer¬ 
to la Cruz, Venezuela, til Kanariøyene. Lien ob- 
serverte en såkalt »flygende tallerken« bare 2-400 
meter over båten. Hendeisen fant sted i Nord- 
Atlanteren den 6. juli, og en rapport ble utarbei- 
det og sendt blant annet til Geofysisk Institutt i 
Bergen. Denne rapport har ikke tidligere vært 
offentliggjort i noen aviser, men Moss Dagblad 
har nu fått den, og kan offentliggjøre den som 


landets første avis. Rapporten biir regnet for å 
være meget god: 

T/T »Jawesta«, Nord- 
Atlanteren den 8. juli 1965. 

Rapport vedrørende uidentifisert flygende 
gjenstand. 

Tirsdag den 6. juli 1965. På reise fra Puerto la 
Cruz, Venezuela til Santa Cruz de Tenerife, Ka¬ 
nariøyene. Kl. 2152 GMT var skipets posisjon N. 
24 gr. 40‘ W 31 gr. 15‘. Nordostlig vind, styrke 5. 
Lave såteskyer som drev i retning med vinden. 
Barometer 1023. Temp. + 23 gr. Celsius. 

Klokken 2152 GMT (1852 skipstid) ble det av 
utkikken på babord brovinge rapportert en ly¬ 
sende gjenstand på himmelen i nordlig retning. Idet 
jeg kom ut på babord brovinge fikk jeg se en 
intens blå ildtunge som med voldsom hastighed 
kom i retning mot skipet. Jeg løp til telefonen 
og ringte til kapteinen, og uten å vente på svar 
tok jeg kikkerten og løp ut på styrbord bro¬ 
vinge og fikk da se gjenstanden gjennom kikkerten 
idet den passerte skipet. 

Gjenstanden passerte like aktenfor skipet i en 
høyde av 200-400 meter, og gikk lavt under skye¬ 
ne. Det var stjerneklart og måneskinn mellem 
de lave skyene og jeg kunne tydelig se konturen 
av legemets overkant. Det hadde form som en 
s i g a r og jeg kunne tydelig se en rekke med 
firkantede vinduer, og det lyste et svakt guloran- 
sjefarvet lys fra innsiden. Det var ingen tegn til 
vinger eller ror. Gjenstanden hadde en blåaktig 
ildtunge efter seg som var mest konsentrert ved 
halen, og litt aktenfor videt seg ut. Litt lenger 
aktenfor legemet kunne jeg se et utall av lysende 
kuler og fra hver kule strålte det ut en blå stråle 
i retning fra legemet. (Se skissen). Ildtungens leng- 
de antas å være ca. 100 meter. Gjenstanden syntes 
å være mye større enn de hidtil kjente flytyper. 

Gjenstanden hadde en enorm hastighet og var 
synlig i omtrent 30-40 sekunder og beveget seg 
på denne tid fra nord- til syd-horisont. Dens 
omtrentlige kurs var 180 gr. 

Til tross for den enorme hastighet og den nære 
passeringen kunne vi ikke høre den minste lyd. 

Utkikken på babord brovinge, matros Hernan- 
dez Ambrosio, hevder at det først så ut som om 


gjenstanden lettet fra vannet og styrte nordover 
og deretter plutselig forandret kurs mot oss. 

Rormannen, jungmann Narciso Guillen fikk 
også høve til å se gjenstanden like etter at den 
hadde passert skipet. 

På poopen ble legemet observert av reparatør 
Juan Hernandes og messemann Ignacio Suarez. 
Deres beretning stemmer helt overens med min. 

Jeg kan med sikkerhet si at det ikke dreier seg 
om et vanlig fly, rakett, meteor eller kulelyn. 

Jeg vil være takknemlig over å høre en sakkyn- 
digs mening om dette fenomen. 

Tergrim Lien. 

Overstyrmann og vakthavende. 

Rapporten er bekreftet av en rekke av skipets 
besetning, som selv så den eiendommelige flygende 
gjenstand. 

Med rapporten fulgte en skisse, som vi desverre 
ikke fikk så klar at den kunne gjengis i Moss 
Dagblad. 

Denne rapport og skissen er sendt Geofysisk 
Institutt, Bergen av skipets kaptein, H. A. Trovik. 

Hva instituttet svarte vet vi i øyeblikket ikke. 

Moss Dagblad, dec. 1965. 


Observation over Atlanten 

Den norske tankbåd M,/T Bardal befandt sig i 
februar på vej fra Venezuela til England. Man var 
ca. 3 døgns sejlads fra kysten og positionen var 
2-300 sømil VNV for en ø ved navn Mona. 

En aften omkring midnatstid fik man øje på et 
matlysende objekt med et konstant lys. Kursen 
var NØ og det var vel 45° over horisonten. Lyset 
bestod egentlig af to lys udenom hinanden, idet 
der var en lysende kærne omgivet af et mørkt 
felt, som igen var omgivet af en lysende ring eller 
måske korona. Objektet kunne ses tydeligt, da 
størrelsen i udstrakt arm var ærtstor. 

Det interessante ved observationen var, at 
UFOet skabte elektriske forstyrrelser. Der var 
knasen i radioen og kompasserne gav udslag. Gyro- 
kompasset havde kraftigere udslag end det almin¬ 
delige kompas. 

Efter 45 sekunders observation var objektet for¬ 
svundet i horisonten i nord og samtidig forsvandt 
ovennævnte effekter. ej. 

Mystisk stjerneskud over Buskerud 


Det var overskriften på artikler som fremkom 
i »Rana Blad« og »Vestfold Dagsavis« i juni. 
»Firdaposten« i Florø beskæftigede sig med samme 
observation, men kaldte det observerede for en 
flyvende tallerken. Noget stjerneskud var det gi¬ 
vetvis heller ikke. 

Herr Trygve Bakkeland, der bor i Andebu, så 
objekterne fra Døvle i Vestfold fra vestkanten af 
Møyland-Vetans højeste punkt. »Arne Taranrød 
og jeg gikk sammen til vollgravene ved Andebu 
skytebane, som ligger under Vetan. Vi stod og 
snakket sammen og fikk se en glødende kule med 
hale etter og tenkte straks på stjerneskudd. Men 
vi snakket også om, at det var en eller annen 
ting som var »skutt opp«. : Den stoppet opp og 
ble til tre kuler med en liten avstand mellom 
hver. De hang på linje, så det kunne se ut, som 
var de forbundet med hverandre. Etter noen mi¬ 
nutter begyndte kulene å utvide seg og ble sva- 
kere i glød. De var først rødglødende, men ble 
etter hvert mattere og »hvitere«. Efter 15-20 
minutters observasjon var de blevet så utvisket, at 
de ikke kunne ses mer«. 

Vejret på observationsstedet var fint og klart. 
Der var ingen vind. Temperaturen var 12° C. 

Da objektet først sås havde det som sagt en 


hale efter sig. Denne hale var tre gange så lang 
som objektet. Objekterne var ærtstore i udstrakt 
arm. 

Objekterne blev også iagttaget fra Strømsodd- 
bygda i Sokna. Observatør er herr Arne G. Strøm- 
sodd, der beretter følgende: »Jeg så noe, som jeg 
i første øyeblikk trodde var et stjerneskudd. Jeg 
syntes imidlertid at farten var for liten til at det 
kunne dreje seg om et vanligt stjerneskudd. Plud¬ 
selig stoppet det, og så løste det seg ut fire ly¬ 
sende stjerner fra den førstnævnte (kun 4 objek¬ 
ter i alt). Dernest ble disse fire liggende helt stille 
på linje ved siten av hverandre. Det så ut til 
å være noe som liknet en streng mellom dem. 
Efter fem minutters tid løste den ene seg opp 
og forsvant i sakte fart, mens de tre gjenvæ- 
rende beveget seg så dje ble stående som en tre¬ 
kant med spitsen oppad. De tre stod så konstant 
på samme sted i ca. 25 minutter. Så begyndte de 
og tape lysstyrke, og det ble likesom en lysende 
»tåkedott« igjen av dem. Denne tåkedotten stod 
på samme sted. Etter en halv time så ble denne 
tåkedot borte for mit bare øye«. 

Der var tre vidner til Strømsodds observation. 

ej. 


»Flyvende pølse ved Holbæk« 


Med denne overskrift beskrev mange af landets 
aviser en observation nær Holbæk den 13. juli. 

Der var nu ikke tale om hverken Steffs eller 
Houlbergs produkter, som på mystisk vis var gået 
til vejrs. Det var derimod en vældig interessant 
UFO-observation. Eller rettere to observationer, 
idet den første fandt sted kl. 22,45. 

Fru K. Carstensen var i bil på vej fra Holbæk 
mod Tuse Næs sammen med sin mand, som førte 
bilen. Ved Mårsø får fruen øje på et hvidt ob¬ 
jekt til højre for vejen i ca. 45° højde. Objektet 
er 10-ørestort i udstrakt arm. Derefter kigger 
observatøren ud af bilens bagrude for atter at 
se fremad. Da ser hun et stort, hvidt aflangt 
objekt med afrundede hjørner (altså mere en pøl¬ 


se end en cigar, hvad faconen angår) svæve over 
vejen med det lille objekt efter sig i en afstand 
på 15 mm i udstrakt arm. Det store objekt blev 
anslået til en størrelse på 10 cm i udstrakt arm. 
Tilsyneladende står begge objekter stille i luften. 

Føreren af vognen så ikke objekterne, idet han 
var travlt optaget af at holde øje med en motor¬ 
cyklist uden lys, som kørte umiddelbart efter bi¬ 
len. De standser derfor ikke for at betragte ob¬ 
jekterne. Efter nogle få minutters forløb svinger 
vejen, og vidnet får derved objekterne i ryggen 
og mister dem af syne. 

Det var den første observation. Men objekterne 
bliver tilsyneladende i området, selvom der øjen¬ 
synlig ikke har været andre observatører. Det 

kan skyldes, at objektet har gjort sig usynligt. 
Den næste observation begyndte kl. 23,34. 

Herr Preben K. Rasmussen kørte ad landevejen 
fra Mørkov mod Ugerløse. Ca. 1 km forbi Østrup 
sås et kraftigt lysskær på himlen i ca. 60° højde. 
Rasmussen og passageren i vognen, herr P. E. 
Jensen, kører et lille stykke endnu, medens de 
holder øje med objektet. 

Lyset fra objektet var blændende lysegrønt 
eller måske nærmere fosforgrønt. Det var 10-øre- 
stort i udstrakt arm, men synede meget større 
på grund af det kraftige lysskær, som omgav det. 
Objektet daler mod jorden efter et øjebliks ob¬ 
servation. Så står det stille igen et øjeblik for 
dernæst at dale helt ned til jorden og lande. Be¬ 
vægelsen nedad sammenlignes med en ting, som 
bliver firet ned i en snor. 

Observatørerne standser vognen og standser og¬ 
så motoren. Man står ud af vognen og iagttager 
objektet, som ligger og lyser på jorden. Afstanden 
til objektet er svær at bedømme, men objektet 
landede mellem observatørerne og Syvendeskoven, 
som er ca. 1200 meter væk. 

Endnu medens objektet lå på jorden, lyste det 
meget kraftigt. Det var omgivet af et meget 
kraftigt og stort lysskær eller korona. Pludselig 
slukkes alt lys, der er intet mere at se. Da ob¬ 
servatørerne er ved at stige ind i vognen, ser 
herr Jensen to små, hvide lys bevæge sig, hvor 
objektet lå, men Rasmussen ser ikke disse lys. 

Derimod får de pludselig øje på et andet ob¬ 
jekt. Medens det første objekt var rundt, var 
dette pølseformet, d.v.s. aflangt og med afrun¬ 
dede ender. Det hang ubevægeligt på himlen om¬ 
kring det sted, hvor det grønne objekt først kom 
til syne. Det lyste hvidt, men med et svagt lys, 
som en månebelyst sky, når månen står lige bag¬ 
ved. Objektets omrids var skarpt aftegnet, og der 
var ikke noget »skyet« ved det. Forskellen i lys¬ 
styrke mellem de to objekter var så stor, at det 
svagtlysende, hvide objekt godt kunne have været 
på himlen under hele observationen, uden at man 
ville have lagt mærke til andet end det blænden¬ 
de grønne. Det hvide objekt var 8-10 cm i ud¬ 
strakt arm, så det var ellers ikke så nemt at over¬ 
se. 

Da man havde set på det store objekt en fire- 
fem minutter uden at det havde bevæget sig, kø¬ 
rer man mod Ugerløse. Rasmussen holdt øje med 
objektet, der synede svagere og svagere. Det fore¬ 
kom ham, at objektet til sidst trak mod nordøst. 
Da man når til den anden side af Ugerløse er 
objektet forsvundet. 


Efter at man var startet fra observationsste¬ 
det bemærkede man, at lyset på bilen var meget 
svagt. Der var lige sat ny akkumulator på vog¬ 
nen, og derfor talte observatørerne om, at det 
var mærkeligt, men ved Bonderup, ca. 4 km fra 
observationsstedet, kom lysets normale styrke 
igen. 

Der var ingen virkning at mærke på motoren, 
derimod følte observatørerne sig uforholdsmæs¬ 
sig trætte både under og efter observationen. 

På vejen hjem meldte man det passerede til 
politiet i Ringsted, som foranledigede, at man 
sendte en patruljevogn til observationsstedet. Po¬ 
litiet fandt dog ingen spor, men det vides ikke 
hvor meget man har gjort for at finde nogle. 
SUFOIs mand i Fiolbæk har været på stedet for 
at finde spor, men uden resultat. Det er ikke op¬ 
lyst, hvornår undersøgelsen fandt sted. 

Alt i alt var det én af de mest interessante ob¬ 
servationer, vi længe har haft. 

ej. 

Mor, var det et 
rumskib? 

14. september 1964. — Ved Brunswick, Missouri, 
USA. (Særlig rapport til NICAP). 

Mandag den 14. september ved 21,30-tiden 
vendte min 10-årige søn og jeg hjem fra et skole¬ 
møde. Vi bor 8 miles NØ for Brunswick, Mis¬ 
souri. Da vi var henved D /2 mile ude af byen på 
vej op ad en bakke så vi et orangefarvet objekt 
komme langsomt ned fra himlen. Jeg sagde til min 
søn, »der er et meteor«. Fian sagde, at det lod 
til, at det landede bag bakken. Lidt længere frem¬ 
me ad vejen råbte min søn, »se mor, der er den 
orange tingest igen«. Jeg så til højre — og der var 
genstanden. Den så ud til at have omtrent samme 
fart som vores bil, for den holdt sig lige til højre 
for os de næste 5 miles; da vi så drejede mod øst, 
begyndte denne orange genstand at stige og stige 
og derpå fare af sted mod nord som et projektil, 
indtil vi ikke kunne se den mere. Min søn sagde: 
»Mor, var det et rumskib?« Naturligvis undrede 
vi os, da vi så det stige. Jeg behøver ikke at for¬ 
tælle, at jeg var forfærdet. Netop V 2 mile fra vo¬ 
res hjem så vi den samme orange genstand dukke 
op på den nordlige himmel og komme nedad med 

en så umådelig fart og i en vinkel som ville den 
lande lige foran os. Jeg brugte ligefrem bremserne, 
for jeg troede ikke, jeg kunne nå forbi et bestemt 
sted uden at køre lige ind i den. Da den kun var 
et lille stykke fra os, drejede den pludselig skarpt 
mod øst og stoppede nøjagtig øst for vores hus. 
Mine ben rystede så meget, at jeg ikke troede, 
vi kunne klare at komme hjem. Min søn løb ind 
og fik fat på min mand, som passede vores 2 yng¬ 
re sønner. Han kom ud, og vi så alle på denne 
orange genstand mod øst. Vi ville have kaldt på 
naboerne, men da klokken var 22 vidste vi, at de 
var gået i seng. 

»Selvfølgelig ønskede de allesammen, at vi var 
kommet eller havde ringet og fået dem til at stå 
op, da vi den følgende dag fortalte dem om det. 
Vi betragtede denne orange genstand i to timer; 
den bevægede sig netop så meget, at man kunne 


se den ikke stod helt stille. Genstanden var nær 
ved. Min mand havde set den samme på himlen 
to gange før; en gang i juli. Han prøvede dengang 
at vække mig og fortælle, at han så et rumskib. Jeg 
troede naturligvis ikke engang så meget på ham, at 
jeg åbnede øjnene. Han fortalte, at denne orange¬ 
farvede genstand havde bevæget sig i alle retnin¬ 
ger på himlen. Også han berettede, at den stod 
stille et stykke tid for derefter at skyde af sted 
som et projektil. Næste gang vi ser det, vil vi 
uden tøven vække vores naboer uanset tidspunk¬ 
tet, så de kan bekræfte det. Men vi 3 så det gan¬ 
ske afgjort, hvad det så end var. Det kom så tæt 
på vejen, at jeg ikke mere alene vil tage til byen 
om aftenen, for jeg var fuldkommen rædselslagen. 
Der er ingen tvivl om, at dette ikke var et stjerne¬ 
skud eller et foster af vores fantasi. 

/S/ Mrs. W. S., Brunswick, Missouri. 


Forbrændt af flyvende genstand 


2. juni 1964. — Hobbs. New Mexico, USA. 

En 8-årig dreng blev alvorligt forbrændt her i 
Hobbs i går eftermiddag af et mystisk flyvende 
objekt, som sendte politi- og lægemyndighederne 
ud i en hidtil frugtesløs søgen efter forbrændin¬ 
gens årsag. Den forbrændte dreng, Charles Keith 
Davis, søn af mrs. Johann Hughins, fortalte po¬ 
litiet, at en flyvende genstand brændte ham. Han 
blev i tilfredsstillende tilstand indlagt på Lea Ge¬ 
neral Hospital nu til morgen efter at være be¬ 
handlet for anden grads forbrændinger, som dæk¬ 
kede hans ansigt og efterlod ham skaldet. Den 
nøjagtige årsag til forbrændingerne har politiet og 
lægerne ikke villet udtale sig om. Politiet gav in¬ 
gen oplysninger om, at man skulle have fundet 
det, som brændte drengen. Hans tilsynslæge ud¬ 
talte, at forbrændingerne skyldtes en eller anden 
form for åben ild. Charles selv fortalte, at han 
blev brændt af en ild, som kom ud af luften. Hans 
bedstemor — som stod ca. 1 meter fra ham, da 
det skete ved 16-tiden — sagde, at hun hørte en 
mærkelig lyd og derefter så Charles »fuldkommen 
sort med håret strittende i vejret med ild i. Char¬ 
les var så sort, som han kunne være. . hans hår 
stod lodret op i vejret. Jeg tog fat i ham og prø¬ 
vede at udglatte hans hår, som brændte«, fortalte 
mrs. Frank Smith, drengens bedstemor. Den be¬ 
synderlige hændelse skete bagved De Luxe vaske¬ 
riet. 

Charles stod lige udenfor bagdøren til vaskeret. 


Mrs. Smith befandt sig lige inden for døren. »Jeg 
hørte denne lyd, ligesom et meget hurtigt sus. . 
og så hørte jeg Charles skrige, og jeg vendte mig 
om og så ham«, fortsatte hun. Mrs. Smith fortalte, 
at efter at hendes forsøg på at kvæle ilden var 
mislykket, hældte en mand fra vaskeriet vand på 
drengens hovede og slukkede ilden. Charles’ bed¬ 
stefar, Frank Smith, kørte drengen til Lea Gene¬ 
ral Hospital. Overfor politi, læger og sin familie 
sagde Charles kun, at han så noget, der kom lige 
imod ham ud af luften fra den sydlige ende af 
bygningen. Hans bedstemor anførte, at han sagde, 
at genstanden var sort. Mrs. Smith fortalte, at 
hun ikke så genstanden, og en udspørgen blandt 
de omkringstående personer førte ikke til yder¬ 
ligere vidner til fænomenet. Imidlertid erklærede 
politiet, at der absolut ingen spor var af ilden 
eller det, der forårsagede den. Der blev ikke fun¬ 
det nogen aske på stedet, ejheller var der nogen 
mærker eller lignende ifølge mrs. Smith. Mrs. 
Smith tilføjede, at der ikke er nogen elektricitet¬ 
eller gasledninger i nærheden af stedet, hvor dren¬ 
gen stod. »Der var ingen kraftig lyd, da det skete, 
kun en slags sus«, tilføjede mrs. Smith. Dette ude¬ 
lukker øjensynlig muligheden af en lynnedslag, 
skønt tordenvejr var på vej mod Hobbs på det 
pågældende tidspunkt. »Der er intet. . ikke en 
antydning af, hvad det var«, hævdede mrs. Smith. 

Kilde: The News-Sun - Hobbs, 

New Mexico - 3/6-64. 





198 


UFO-NYT 



Et billede taget fra mrs. Oldfields film ud igen¬ 
nem flyets vindue. Det var umiddelbart før, gen¬ 
standen forsvandt, og lige efter at to sæt »finner« 
blev udskudt fra »genstanden«. 

Tallerken 
filmet fra jet-fly 

De britiske luftfartsmyndigheder undersøger 
opsigtsvækkende billeder af ^uidentificeret 
genstand«, taget af amatørfotograf. 

En solrig morgen kl. 8 sagde fru Joan Oldfield, 
som på dette tidspunkt befandt sig i en British 
United Airways jetmaskine ca. 4000 meter over 
jorden, til sin mand: — Tom, jeg tror, at en jet¬ 
jager forfølger vores maskine, lån mig lige kame¬ 
raet. 

Han rakte søvnigt sin hustru apparatet, og mrs. 
Oldfield glemte for et øjeblik sin gamle mor i 
Southampton, som hun var på vej for at besøge, 
inden den gamle dame emigrerede til Australien. 

I nogen tid så hun, hvad hun troede var en 
jetjager, i søgeren og undrede sig over, at jage¬ 
ren ligesom syntes at skifte form under fotografe¬ 
ringen. En omstændighed hun tilskrev sollyset i 
forbindelse med vinklen. 

Det var først, da filmen kom tilbage fra frem¬ 
kaldelse, at hun for første gang blev klar over, 
at hun havde fået noget ekstraordinært på fil¬ 
men. Denne har siden været kørt for fagfolk, og 
nu går luftfartsmyndighederne i gang med under¬ 
søgelser af denne uidentificerede genstand. 

Billederne viser nemlig ganske tydeligt en gen¬ 
stand, som på afstand følger passagerflyet — men 
det er ikke en jetjager. På filmen ses det, at gen¬ 
standen på et tidspunkt udskyder to »finner« på 
hver side og dermed antager flyvende tallerkeners 
traditionelle form. 

Eksperter, som har set filmen, er forbavset over 
den fantastiske fart, hvormed »genstanden« gjor¬ 
de sig usynlig. De har på grundlag af flyets egen 
fart, filmens hastighed og billedantallet kalkuleret, 
at den flyvende tallerken på det tidspunkt har 
gjort en fart på op imod 16.000 kilometer i ti¬ 
men. 

KOMMENTAR: Denne beretning er ikke helt 
så ny, som det kunne se ud, men den har af 
ukendte årsager været fremme i pressen igen for¬ 
nylig ledsaget af forskellige billeder. 


Pd havsens bund 


Næsten lige siden de første UFOer blev rap¬ 
porteret, har der været observationer over søer, 
floder og have. Igennem alle disse 18 år har der 
eksisteret teorier, der prøver at forklare UFO’ernes 
forbindelse med vand, selv om teorierne indbyrdes 
er vidt forskellige: Undersøiske baser, vand som 
brændstof o.s.v., o.s.v. 

For ikke så længe siden kom »Eltanin«, et ameri¬ 
kansk militært søgående transportfartøj, der er 
stillet til rådighed for den amerikanske National 
Science Foundation, i havn med fotografier, der 
viste noget, der lignede et indviklet antenneanlæg, 
der stak op af havbunden på en dybde af 2.250 
favne (= 4.000 meter). 

En plante, tror De? — Absolut ikke, udtaler 
dr. Thomas Hopkins, havbiolog, videnskabelig chef 
om bord på »Eltanin«. »I den dybde er der intet 
lys, således at fotosyntese ikke kan finde sted, 
hvorfor ingen plante kan leve der«. 

Et andet, muligvis beslægtet mysterium blev 
rapporteret fra Ft. Pierce i Florida i begyndelsen 
af juli. En havbiolog, dr. Dmitri Rebikoff fra 
Chicago, havde i ti dage foretaget undersøgelser 
med en-mands-ubåd og indsamlet forskellige data 
i en dybde af 90—100 fod med henblik på dr. 
Jacques Piccards planlagte krydstogt under Gulf- 
strømmen. 

Rebikoff rapporterede, at neden under de for¬ 
skellige fiskesamfund, og bevægende sig med om¬ 
trent samme hastighed som havstrømmen (3 l /a 
knob) svævede pludselig et pæreformet objekt. 

»På grund af dets størrelse tænkte vi først, 
at det måtte være en slags haj. Dens retning og 
hastighed var imidlertid for konstant. Den har 
muligvis været styret af en robotpilot. Vi modtog 
ingen signaler, og derfor ved vi ikke, hvad det 
var«. 

Rebikoff forsøgte at fotografere objektet, men 
der forlyder intet om, at det er lykkedes. Han 
påpegede endelig, at farvandet hyppigt besøges af 
tungt udrustede russiske fiskeri- og havundersøgel¬ 
sesfartøjer. 

Gengivet med særlig tilladelse 
fra: FATE Magazine. — /BJ. 

Copyright: Clark Publishing Company 
Evanston, III., USA. 


Red. 

Meteorgåden i Sibirien 
30. juni 1908 

af G. Haubech-Lenssinger. 


Hvad var det, der skete langt ude i den sibiri¬ 
ske tajga tirsdag den 30. juni 1908 klokken 7 om 
morgenen? I over 58 år har det været en gåde 
for videnskaben, og sindene og fantasien er sat 
i bevægelse. Meteor, Komet eller rumskib fra fjer¬ 
ne kloder? Selv spiritisterne har været med i gæt¬ 
terierne og mener, det er afdødes ånder, der har 
bevirket katastrofen, formodentlig i et kæmpemæs¬ 
sigt opgør mellem ånder i luften. 

Den 30. juni 1908 registrerede det astronomiske 
observatorium i København besynderlige lysfæno¬ 
mener på himlen. Tilsvarende fænomener blev ob¬ 
serveret i Wien og i London. De seismografiske 
stationer gav udslag som ved jordskælv, og over 
hele Vesteuropa registrerede meteorologerne en 
kraftig luftstrøm, der kom østfra. Kun langsomt 
nåede rapporterne frem fra det fjerne Sibirien om 
det mærkelige fænomen, man havde observeret her. 

Sibirien var dengang et fjernt, isoleret område 
og da især den egn, hvor begivenheden fandt sted, 
i Tungus-dalen nord for Bajkalsøen, i den egn, 
der nu er befolket af evenkernes nationale kreds. 
Evenkerne kaldtes tidligere for tunguserne. Even- 
kerne kunne fortælle om noget skrækkeligt, der 
var sket: en ildsprudlende slange var steget ned 
fra himlen og havde ødelagt et stort område af 
skoven. Andre beboere fortalte, at der pludselig 
var opstået en sol nummer to på den klare, skyfri 
himmel, og at den eksploderede i luften og øde¬ 
lagde vældige skovområder. I landsbyen Kejma, 
der lå 200 km fra katastrofestedet, opdagede folk, 
at der pludselig kastedes to skygger, som om der 
var to sole. I Vanavara, 65 km fra stedet, troede 


folk, at tøjet brændte på kroppen af dem, og man 
så nogle rive skjorten af i den tro, at der var ild 
i den. Eksplosionen observeredes i en afstand af 
800 km, og braget kunne høres 1000 km væk eller 
så langt som fra København til Paris. Himmel¬ 
fænomenet efterlod sig en kæmpemæssig støvsky, 
der holdt sig i mange timer, den efterfølgende 
uge var nætterne særligt lyse, og skyerne var som 
forsølvet. 

Himmelfænomenerne forklaredes af videnskabs- 
mændene ved, at et kæmpemeteor havde ramt jor¬ 
den. En betydelig del af meteoret forstøvede i far¬ 
ten gennem luften, og støvskyerne bevirkede den 
genspejling af sollyset, der fremkaldte lysfæno¬ 
menerne. For et par år siden holdt det sovjetiske vi¬ 
denskabsakademis meteorkomite møde i Kiev, hvor 
der blev forelagt flere beretninger om det såkaldte 
Tungus-meteor. Særlig inieresse vakte en beretning 
af akademimedlem V. Fesenkov, der hævdede, at 
Tungus-fænomenet ikke skyldtes et almindeligt me¬ 
teors fald til jorden, men et sammenstød mellem 
en komet og jorden. 

Det var da kernen af en lille komet, der havde 
ramt jorden. Kernen skulle have bestået af klum¬ 
per af frosne luftarter og vand, iblandet jern- og 
siliciumdele. Men der var mange gåder, der ikke 
rigtig kunne forklares hermed. En ekspedition, le¬ 
det af atomeksperten doktor Plehanov i Tomsk, 
undersøgte i 1958 radioaktiviteten i nedfaldscen¬ 
tret, hvor tajgaen er ødelagt i en omkreds af 20-22 
km. Han fandt, at radioaktiviteten i epicentrets 
planter og træer er dobbelt så stor som i planter, 
der vokser 30-40 km fra stedet. 

Men hertil kommer en hel mængde andre kon¬ 
stateringer: man har ikke fundet noget krater i 
området, der kan henføres til året 1908. Man har 
heller ikke fundet noget spor af meteoret eller ko¬ 
meten, ingen rester, der kan bekræfte teorien. Mo¬ 
derne måleinstrumenter har undersøgt hele epi- 
centret for magnetisk anomali, men ikke fundet 
noget tegn på forekomsten af nikkeljern, som nor¬ 
malt rummes i jernmeteorerne, eller, som professor 
Fesenkov mener, kometen har indeholdt. 

En Tungus-ekspedition i 1962 konstaterede også 
stærkt øget radioaktivitet i mosejorden i epicentret, 
aftagende bort fra centret. Disse og mange andre 
uforklarlige fænomener har fået nogle videnskabs- 
mænd til at slutte, at der måske har været tale 
om en atomeksplosion. Forskeren Vronskij fra 
Irkutsk ,der i 1959 med en studentergruppe under¬ 
søgte Tungus-området, afviser denne påstand me¬ 
get kategorisk. I selve epicentret fandt ekspeditio¬ 
nen et par tvillingetræer, 104 år gamle. De har 
altså været »øjenvidner« til eksplosionen på nært 
hold. Vronskij forklarer deres overleven ved, at 
overfladebranden ikke har kunnet trænge over den 
våde mose. Det ene træ toges med til Irkutsk, det 
andet blev efterladt som kontroltræ. Man fandt 
imidlertid intet særligt ved årringen for året 1908, 
hvilket skulle have været tilfældet, hvis det havde 
været udsat for radioaktiv påvirkning. 

Vronskij minder om, at den første ekspeditions¬ 
leder, Kulik, i 1927 bemærkede det mærkelige 
»månelandskab« han stødte på. Hullerne, der lig¬ 
nede kratere, skulle da rumme en meteordel i 
bunden, men han fandt intet. Så opdagede man, 
at sådanne huller er almindelige i den evigt frosne 
jords moseområder, der synker ned og danner 
»kratere«, der er næsten cirkelrunde. Så opgav 
man at betragte dem som kratere. Men Vronskij 
påpeger, at disse vandhuller kun findes i et stort 
antal i nærheden af nedfaldscentret. Han forklarer 
dem med, at meteoret er splintret, og hver splint 
har dannet et hul. Meteoret har ikke været af 
jerntypen men af stenarttypen. I mosen er de sun¬ 
ket for dybt, til at de har kunnet påvises, og de 
dele, der er faldet på hård grund, er knust og 
har ikke efterladt sig varige spor. 

Vronskij siger selv, at hans forklaring ikke er 
tilstrækkelig, og at der fortsat finder dybtgående 
undersøgelser sted. Tilhængerne af atomeksplosions¬ 
hypotesen, hvis ivrigste forsvarer er forskeren 
Zolotov, henviser til resultaterne af de to sidste 
somres ekspeditioner til den ødelagte tajga. De 
kraterlignende huller kan forklares på en anden 
måde, end Vronskij gør. Det kan tænkes, at en 


atomeksplosions varmeudvikling har fremskyndet 
den smelteproces, der fremkalder hullerne i den 
evigt frosne jord, hvorfor kraterhullernes fore¬ 
komst er hyppigere ved eksplosionsstedet. 

De to træer, Vronskij har fundet i live i epi¬ 
centret er ikke de eneste. Det mærkelige er, at der 
hist og her, men åbenbart efter system, vokser 
træer, der er ældre end eksplosionen. Endvidere 
at træerne i centret står forkullede, men oprejst 
mens de er væltet omkuld fra fem km og udefter 
i den kreds med en radius på 20-22 km, hvor sko¬ 
ven er ødelagt. Dette taler for en eksplosion i 
luften og ikke på jorden. 

Endelig er der den konstaterede øgede radio¬ 
aktivitet i mosejorden og planterne. Træer i epi¬ 
centret, der er 30-40 år gamle, udmærker sig ved 
en meget høj vækst og en stærkt udviklet krone. 
Deres vækst er åbenbart stimuleret af katastrofen, 
men hvordan? Det kan forklares ved, at eksplo¬ 
sionen har forrykket balancen i grundvandet til 
gavn for disse træer, men det kan også skyldes, 
at den højere radioaktivitet har fremskyndet og 
stimuleret væksten, sådan som man kender det fra 
moderne landbrugsvidenskab. 

Sidste sommers ekspedition har imidlertid gjort 
endnu et interessant fund. Det skete på grundlag 
af beretninger af den første forsker, der var i om¬ 
rådet i 1911, geodæten Sjisjkov. Hans beretning 
er ganske vist gået tabt under belejringen af Le¬ 
ningrad i sidste krig, men man vidste, at han hav¬ 
de fundet et tilsvarende ødelagt tajga-område som 
det kendte Tungus-område. Ekspeditionen fandt 
ved hjælp af helikoptere dette område, som uven¬ 
tet viste sig at ligge 80 km vest for det kendte, 
store område. Det uventede ligger i, at det for¬ 
modede himmellegeme beskrev en bane fra syd til 
nord. Zolotov sammenlignede vidneudsagnene, der 
er nedskrevet, og de senere vidneudsagn, som han 
og hans ekspeditionskammerater har indsamlet 
blandt gamle beboere under de sidste to års ekspedi¬ 
tioner, og man kunne da fastslå, at himmellegemet 
har ændret kurs under sin flugt. Kun den sidste 
del af banen har været fra syd til nord. Det glø¬ 
dende legemes flugt over himlen er ikke blot kon¬ 
stateret i den syd-nordlige linje, men også langt 
vestligere, i byen Kansk. Den stærke oplysning af 
himlen i dagene efter blev kun iagttaget på den 
vestlige halvkugle, hvilket kunne tyde på, at de 
støvskyer, der har forårsaget den, er løsgjort fra 
legemet under en flugt fra vest mod øst. Den vest¬ 
ligt beliggende, ødelagte del af tajgaen må for¬ 
modes at være ødelagt af samme legeme, hvilket 

igen skulle være en bestyrkelse af hypotesen om 
en atomeksplosion. 

En kometsprængning, som antydet af akademi¬ 
medlem Fesenkov, skulle have efterladt et aske¬ 
lag på en centimeters tykkelse over et område af 
100 kvadratkilometer. Selv om det ikke skulle 
være til at påvise i jorden efter et halvt århun¬ 
dredes forløb, måtte elementer af dette askelag 
genfindes i træer og planter, hvilket ikke har kun¬ 
net påvises. 

Et meget vigtigt indicium er, at tajgaen åben¬ 
bart ikke, som Vronskij formoder, er kommet i 
brand. Tajgaen er blevet antændt præcist i sam¬ 
me øjeblik i hele området og er forkullet næsten 
øjeblikkeligt. Tajgabrandens forløb er alt for vel¬ 
kendt. En brand ville ikke været stoppet op præ¬ 
cist i en afstand af 20-30 km fra centret, og den 
ville have varet mindst en uge. Men alle øjen¬ 
vidner fastslog og fastslår med absolut bestemt¬ 
hed, at der ikke var nogen brand efter katastrofen. 

I det seneste nummer af det sovjetiske viden¬ 
skabsakademis bulletin fremlagdes nu Zolotovs 
synspunkter og beregninger af den kendte fysiker 
og medlem af videnskabsakademiet, professor 
Lentovitj. Påstandene er her underbygget med 
præcise matematiske beregninger og ligninger. Kon¬ 
klusionerne bygger desuden på de foreløbigt gen¬ 
nemførte laboratorieundersøgelser af de forkullede 
træstykker, jordprøver, planter, levende træer 
o.s.v. som ekspeditionerne i 1959 og 1960 har ta¬ 
get med til undersøgelse bl.a. i Tomsk. Zolotovs 
konklusioner samles da i bestemte punkter: 

1. Epicentret i de sydlige moser viser, at skoven 
er fuldstændig raseret i en omkreds med en radius 
på 20-22 km. Ødelæggelserne og virkningerne i 
det hele taget er afgørende forskellige fra andre 
steder i tajgaen, hvor der er faldet store meteorer. 

2. I centret står de forkullede træer oprejst. 
Nogle træer i en afstand af fem km fra epicentret 
er helt urørt. Sammenlignes skaderne med for¬ 
søgseksplosioner, er eksplosionens kraft lig med 
en reaktion i 400 kg radioaktive stoffer eller en 
moderne atombombe af størrelsesordenen 10 mega¬ 
tons TNT. Eksplosionen kan ikke være sket ved 
jorden, da intet træ da var blevet skånet og træ¬ 
erne i epicentret også ville være væltet. Heraf må 
sluttes, at eksplosionen er sket i stor højde over 
jorden. Denne højde er beregnet til fem km. 

3. Legemets størrelse har været som et 7-8 eta¬ 
gers hus med en diameter af 20 meter. Zolotov 
beregner den sandsynlige masse den specifike vægt, 
hastigheden og den udviklede varme ved gnidnin¬ 
gen mod luften. Farten har ikke været ret meget 


over tre km i sekundet. »I dette tilfælde« kon¬ 
kluderer forfatteren, »kan et himmellegemes eksplo¬ 
sion i luften ikke fremkaldes af omdannelse af 
bevægelsesenergi til varmeenergi (ved gnidnings¬ 
modstanden i luften) fordi dette først sker, når 
et himmellegeme farer mod jorden med en hastig¬ 
hed af mindst fem km i sekundet. Heraf følger 
da, at legemet er eksploderet af en anden grund, 
d.v.s. af en egen, indre energi«. Gnidningsvarmen 
er beregnet til højst 10.000 grader, mens eksplo¬ 
sionsvarmen har været 100 gange større. 

4. At denne energi kan have været en atom¬ 
energi fremgår ikke blot af eksplosionens kraft, 
men også af en undersøgelse af forholdet mellem 
lysenergien og den samlede energi fra eksplosio¬ 
nen. Den er beregnet til ret nøje 30 pct. af den 
samlede energi. Dette forhold mellem lysenergi og 
samlet eksplosionsenergi findes kun ved een form 
for eksplosioner-atomeksplosioner. 

Længere går videnskabsmanden ikke. Han frem¬ 
fører de omstændigheder, der taler for en atom¬ 
eksplosion uden at ville hævde, at der virkelig har 
været tale om en sådan. De radioaktive måleresul¬ 
tater er en yderligere bekræftelse, selv om labora- 
torieresultaterne endnu ikke er endelige. Men vi¬ 
denskaben er blevet forsigtig. Den vil end ikke 
afvise den mulighed, at det har været et bemandet 
rumskib fra en fremmed klode, der er gået til 
grunde den junidag i 1908. 

Denne tanke fremsattes oprindelig af forfatteren 
Kazantsev og afvistes straks af videnskaben. Siden 
er så meget nyt kommet frem, at man ved en dis¬ 
kussion i journalisternes hus i Moskva fornylig 
ikke fandt nogen ekspert, der ville udelukke mu¬ 
ligheden, selv om der selvfølgelig var deltagende 



— Han kunne da i hvert fald svare...! 

videnskabsmænd, der anså det for højst usandsyn¬ 
ligt. Men det kan bevises, at der har været tale 
om en atomeksplosion — og det syntes muligt, at 
man ved fortsatte undersøgelser vil kunne finde 
det endelige bevis for eller imod — så bliver det 
vanskeligt at finde en forklaring på atomkraften 
i himmellegemet, hvis det ikke er et rumskib. Ka- 
zantsevs hypotese har om ikke andet så på ny sat 
fart i de videnskabelige ekspeditioner til Tungus- 
katastrofestedet. Tyve år efter den sidste ekspe¬ 
dition til området i 1938-39 begyndte den syste¬ 
matiske, videnskabelige udforskning igen med for¬ 
øget viden om atomeksplosioner og rumfartstek¬ 
nik. 

Det er bemærkelsesværdigt, at så mange seriøse 
forskere i dag ikke på forhånd vil udelukke mu¬ 
ligheden af en rumskibskatastrofe i Tungus-taj- 
gaen. Jorden har måske oven i købet tidligere haft 
besøg af gæster fra andre planeter i verdensrum¬ 
met. Den sovjetiske forsker Agrest har opstillet 
visse hypoteser, som historikere og arkæologer bur¬ 
de have for øje, når de undersøger visse uforklar¬ 
lige forhold, de støder på. Agrest omtaler de bi¬ 
belske og endnu ældre beretninger om væsener fra 
himlen, i nogle beretninger skal de være meget 
store, der er kommet til jorden og har forladt den 
igen som Elias i sin ildvogn. Kan der være noget 
rigtigt i disse beretninger? Agrest henviser bl.a. 
til de såkaldte Baalbeck-terrasser i Libanon. De 
er kunstige, lavet af levende væsener. Men fliserne 
er så store, at man ikke kan forestille sig, at de 
er lagt af mennesker. Selv i dag med vor tids tek¬ 
nik udgør de et stort ingeniørproblem. 

At de skulle være lavet for at skabe mulighed 


for at bygge det nærliggende jupitertempel, som 
modstanderne af Agrests hypotese hævder, mod¬ 
bevises af, at jupitertemplet er af langt yngre da¬ 
to. Har terrasserne været brugt af væsener fra 
andre kloder til start af deres rumskibe fra jor¬ 
den? 

Tanken er fantastisk, men så meget andet, der 
i dag er realitet var fantastisk for blot 10 år siden. 
Hypotesen bør i hvert fald haves for øje ved un¬ 
dersøgelser, siger Agrest. F. eks. kan radioaktivitet 
måske kaste lys over problemet. 

Der er også to måner omkring Mars, Fobos og 
Deimos, hvis bevægelse udviser visse ejendommelig¬ 
heder. Den sovjetiske videnskabsmand, professor 
Sjklovskij ,har fremsat den hypotese, at det måske 
drejer sig om kunstige måner, sputnikker, opsendt 
af fremmede kloders beboere. Og hvorfor skulle 
der ikke i rummet findes kloder med væsener, der 
er nået længere i rumfart end menneskene på Jor¬ 
den? I vort stjernesystem er der 120-200 milliarder 
stjerner. Af disse besidder i hvert fald de 150.000 
kloder meget lig vor jord, således at der findes le¬ 
vende væsener der. Nogle videnskabsmænd mener, 
der er mange flere, måske 10-20 milliarder. Hvor¬ 
for skulle Jorden så være den eneste på hvilken 
der er opstået tænkende væsener? 

Ydermere regner astronomerne med, at det over¬ 
vældende flertal af civilisationer på andre kloder 
må være meget ældre end vor og langt højere. 
Måske har man der skabt de fotonraketter, der 
skulle gøre stjernerejser mulige, selv om mulighe¬ 
den af at bygge sådanne raketter endnu ikke er 
påvist på jorden. 


OBS ! Opfordring : 

Vi takker alle, der har benyttet sig af 
SUFOI’s opfordring til at være med i et tvær¬ 
gående korrespondanceprogram. Vi håber, at 
endnu flere vil melde sig og udnytte denne 
mulighed for udveksling af tanker med andre 
ufo-interesserede. 

I henvendelsen bedes De venligst opgive: 

1. Navn og adresse. 

2. Uddannelse. 

3. Interesseområde i sagen. 

4. Evt. supplerende oplysninger. 
Henvendelser angående korrespondancepro¬ 
grammet bedes fremover rettet til: 

Gunnar Weichardt, Oxford Allé 3 A, Kbhvn. S. 


Den mest pålidelige løgnedetektor: et barn. 

Nebelspalter i schweizisk blad. 

☆ 


Oversætter 

Redaktionen søger en oversætter til gen¬ 
nemgang af og evt. oversættelse af japansk 
stof. Henvendelse bedes venligst rettet til: 

Børge Jensen, 

Elmevej 2, 

Borup, Sj. 

Der er mange måder at reklamere for UFO-sagen 
på, og vække folks nysgerrighed. — Her er det 
E. Steengaard i Odense, som har klistret en »Adam- 
ski«-tallerken bag på vognen. — 


Trods alle fremskridt inden for elektronikken 
kender jeg endnu ikke nogen hurtigere måde 
at sprede en nyhed på end at fortælle den i 
en café. 

Charles Williams, pressechef for rege¬ 
ringen på New Zealand. 


»NORSK UFO-BULLETIN« 

»Norsk UFO-Bulletin«, er et uavhengig, non- 
profitabelt, organ for fri meningsutveksling, 
UFO-forskning og informasjon. 

»Norsk UFO-Bulletin«, ser det som sin op¬ 
gave, primært å gi bevis for at vår planet får 
besøk fra andre planeter, for sekundært å få 
stadfestet, at det finns annet intelligent liv i 
kosmos. 

»Norsk UFO-Bulletin«, er stensilert, og ut- 
kommer 6 ganger årlig. Det kan erhverves ved 
innbetaling av N. Kr. 4, til postgirokonto 
7 13 77, under adresse I. T. Martinsen, Sør- 
haugen 1, Skjoldtun, FANA, Norge. 

Interesserte i Danmark, kan også sende sit 
abonnement til vår Danmarksredaksjon, fru 
Lilli Christensen, Lindevej 29, Espergærde, Sj. 


Endnu et nyt initiativ 

Vor sædvane tro, når vi kommer til kundskab 
om, at nye projekter søges startet på den skan¬ 
dinaviske tallerkenfront, viderebringer vi følgende 
meddelelse, som vi lige har modtaget. Indtil vi¬ 
dere må teksten tale for sig selv, — vi har end 
ikke haft tid til at undersøge, hvem der står bag. 
En anmeldelse må vente, til materialer foreligger, 
men vi håber til sin tid at kunne byde et positivt 
og sagligt initiativ til gavn for vor fælles sag vel¬ 
kommen. 


Introduksjonskriv 

En av årsakene til at UFO-INFORMA- 
SJON er kommet istand, er at det blant 
de som har studert UFO-fenomenene er det 
mange som mener at de rapporter som fo¬ 
religger burde være mer alment kjent. Et 
spørsmål som melder seg når man studerer 
det materiale som er tilgjengelig om UFO- 
saken er hvorfor de vitenskapelige autorite¬ 
ter viser en tilsynelatende negativ holdning 
til saken. Et annet spørsmål er hvorfor de 
militære og sivile myndigheter bagatelliserer 
og forsøker å bortforklare de observasjoner 
som foreligger. 

For en del av UFO-rapportenes vedkom¬ 
mende, er det nærliggende å anta at det 
dreier seg om besøk fra andre planeter. Når 
man studerer de innkomne rapporter viser 
de en sterk periodisk intensitet, fordelt på 
de forskellige verdensdeler. 

Hensikten med tiltaket UFO-INFORMA- 
SJON er å samle opplysninger om UFO- 
observasjoner, UFO-litteratur, UFO-studie- 
grupper etc. og distribuere dett til interes¬ 
serte. 

Det vil bli sendt ut informasjon- og ny- 
hetssedler med visse mellemrom, avhengig av 
mengden av aktuelt stoff. Denne tjeneste er 
gratis. Vi tar oss imidlertid forbehold i dette, 
når det gjelder særtrykk av artikkler etc. 
fra andre tidsskrifter. 

UFO-INFORMASJON er ment som en 
forløper og et grunnlag for et eventuelt 
framtidig UFO-tidsskrift. Vi er derfor in¬ 
teressert i å vite hvor mange abonnenter vi 
kan regne med, som et grunnlag for bereg¬ 
ningen av prisen på abonnementet. 

Hilsen 

UFO-INFORMASJON 








Kontaktadresser i Danmark 

pr. 1. aug. 1965. 

København og omegn. 

BREDE: Finn Madsen, Lystoftevej 20 B, Lyngby. 

BRØNSHØJ: Henry Haugård, Bækkeskovvej 22. 

DRAGØR: John Petersen, Sophus Falcks Allé 13, 
tlf. (01) 53 10 35. 

KASTRUP: Inger Larsen, Soldugvej 17. 

TÅRNBY: Erling Jensen, Ingstrup Allé 35, Ka¬ 
strup, tlf. (01) 51 11 41. 

KBH. V: S. Olsen, Skt. Paulsgade 14, tlf. MI 9407. 

KBH. V: H. Heiden, Flensborggade 32, VE 918y. 

Sjælland og Lolland-Falster. 

BIRKERØD: Kirsten Benn, Stationsvej 3, 
tlf. (01) 81 33 92. 

BORUP: Børge Jensen, Elmevej 2, tlf. (03 626)101. 

FLØNG pr. Hedehusene: Sv. Larsen, Bakkevej 1. 

FREDERIKSVÆRK: A. Hauser, Birkevej 63. 

FØLLENSLEV: H. Olrik, Græsmarken. 

HOLBÆK: Finn Nielsen, Chr. Hansensvej 19 B, 
tlf. 1364. 

HØRSHOLM: X. P. Madsen, Bakkehave 8, 
tlf. (01) 86 16 77. 

LOV: M. Larsen, »Vildbanehøj«, tlf. (03 740), 
Vesterborg 63. 

NAKSKOV: Ole Henningsen, Fayesvej 39. 

NÆSTVED: Kristen Kristensen, Jørgen Jensensvej 
57, tlf. (03) 72 12 53. 

SLAGELSE: Leif Jørgensen, Skælskørvej 55. 

ST. HEDDINGE: Karl Hansen, »Kræmmergår¬ 
den«, tlf. (03 705) 551. 

ST. MERLØSE: Sv. Jensen, Stenlillevej, 
tlf. (03 601) 182. 

SVINNINGE: A. Hervik, »Birkholm«, 
tlf. (03 465) 461. 

VEDBÆK: Jørgen F. Jensen, Stationsvej 13. 

Jylland. 

ÅBYHØJ: E. Gundersen, H. C. Andersensvej 11, 
tlf. (061) 5 85 61. 

FASTERHOLT ST.: Jens P. Hansen. 

FREDERICIA: P. M. Frederiksen, Chr. Richardts- 
vej 11 A, tlf. (059) 2 23 27. 


GRENÅ: Richard Olsen, Lillegade 42, 
tlf. (063) 2 13 47. 

KOLDING: G. Th. Jensen, Åbenråvej 43, 
tlf. (055) 2 32 93. 

LEMVIG: Inger Bech Rasmussen, Guldbæksminde, 
Trelborg, Gudum pr. Lemvig, 
tlf. Fabjerg (078) 4 21 11. 

NIBE: N. Nielsen, Hovvej 8 (Box 3). 

NØRRESUNDBY: Willy B. Nielsen, Skansevej 52. 

RANDERS: A. C. Therkildsen, Bøsbrovej 29 B, 
tlf. (064) 2 92 98. 

SILKEBORG: Jørgen Andersen, Glentevej 37, 
tlf. 1322. 

STENDERUP pr. Toftlund: Tage Lau. 

STRUER: J. P. Christensen, Søndergade 56. 

THISTED: O. B. Nielsen, Hundborgvej 81, 
tlf. 1604. 

VIBORG: P. Reffskier, Vestergade 8, tlf. 221. 

Fyn og øerne. 

KORUP: E. Hviid Steengård, Rønnevej 2. 

NYBORG: K. Aa. Balsløv, Bregnevej 14. 

ODENSE: E. Hviid Steengård, Rugårdsvej 167, 
tlf. (09) 12 28 35. 

SVENDBORG: Frank Lerbæk, Strandhuse 35, 
tlf. (09) 21 34 76. 

RUDKØBING: H. Christiansen, Strandlystvej 29, 
tlf. 51 14 33. 


Den lille brochure 

Den 8-siders brochure er nu solgt i 4000 
eksemplarer. Redaktionens anmeldelse af den 
kan findes i UFO-NYT nr. 5, 1965, side 217. 

Indholdet er som tidligere nævnt: 

Tallerkenhistorien efter krigen. - Folks re¬ 
aktioner. - UFO-organisationer. - De lige 
linier. - Kontaktberetninger. - Hvad vi ved 
(og ikke ved) om rumfolk. - Astronomi og 
rumfart. - Kendte personers udtalelser. - Li¬ 
ste over UFO-litteratur m.m. 

Brochuren skulle være velegnet til at dele 
ud blandt familie og venner - især hvis man 
ikke er mester i at servere et blændende 
foredrag med 2 sekunders varsel . .. 

Send Deres bestilling NU på giro 14 16 11 
til Per Nørrung, Korsgade 60, København N. 
Pris for 10 stk. kr. 2,50, for 20 stk. kr. 5 og 
20 øre pr. stk. derudover + SVARPORTO. 



UFO myt 


»OVERVAN DSBÅD?« 


To mænd, der fiskede ud for East Point, 
ringede i går hen under aften til »The News« 
og fortalte en bemærkelsesværdig historie om, 
hvad de havde oplevet. Den ene af mændene 
var kun på besøg her i Darwin, men ingen af 
dem var meget for at få deres navn offent¬ 
liggjort. »Folk vil bare tro, vi har drukket for 
meget, specielt på denne tid af året«, sagde 
den fremmede. Af samme grund ville han end 
ikke opgive deres navne, selv om man lovede 
at tilbageholde dem. 

Den pågældende reporter, der påhørte og 
nedskrev beretningen, udtaler, at så vidt han 
kunne skønne, virkede manden både sober og 
reel, og hans egentlige ærinde var at konsta¬ 
tere, om andre havde rapporteret usædvanlige 
foreteelser i havnen samme dag. Her følger 
hans beretning: 

»Kl. 9,30 i går aftes fiskede vi udfor East 
Point. Det var i skumringen, det blev ret hur¬ 
tigt mørkt, men på tidspunktet for observa¬ 
tionen var sigtbarheden akceptabel. 

Det, der først fangede vor opmærksomhed, 
var tingestens fart. Den var simpelthen fan¬ 
tastisk, skønsmæssigt anslået henimod 60 
miles i timen (ca. 96 km/t). 

Den var cigarformet og lignede mest af alt 
en båd med bunden i vejret. Den lavede in¬ 
gen støj, efterlod intet kølvand, og så ud, 
som om den bevægede sig lige over vandets 
overflade. Den kom ud af havnen og svingede 
så ud på havet i en stor bue. Vi betragtede 
den begge i omkring 15 sekunder, før den 
blev opslugt af skumringen. 

Det var ganske afgjort ikke en speedbåd, 
fordi sådan en kender vi. Havet var på det 
tidspunkt roligt, der var kun svag vind, og 
havde der været en bådmotor i tingesten, 


havde vi ikke kunnet undgå at høre den. 
Hvor om alting er: havde jeg været alene, 
havde jeg sandsynligvis troet, jeg så syner, 
men min kammerat så den jo også«. 

Dette er beretningen i den form, den blev 
forelagt os. Skulle andre samme aften have 
haft usædvanlige oplevelser i eller omkring 
havnen, er vi interesseret i nærmere oplys¬ 
ninger. 

N. T. News, Darwin, Australien 12-63/ 
Q.U.F.O. nr. 1 1964. -/SL. 



kkxu 

- Jag fik dan af en lille gren mand, der landede i en flyvende 
tallerken ... I 









